Pismo Predsjednika Narodne skupštine Republike Srpske Predsjedniku Parlamentarne skupštine Savjeta Evrope sa primjedbama u vezi Rezolucije 1513 (2006) | NSRS\nPismo Predsjednika Narodne skupštine Republike Srpske Predsjedniku Parlamentarne skupštine Savjeta Evrope sa primjedbama u vezi Rezolucije 1513 (2006)\nG-din Rene van der Linden Predsjednik Parlamentarne skupštine Savjeta Evrope\nPredmet: Primjedbe u vezi Rezolucije 1513 (2006), koju je Parlamentarna skupština Vijeća Evrope usvojila 29. juna 2006.\nParlamentarna skupština Savjeta Evrope je 29. juna 2006 usvojila Rezoluciju 1513 (2006) o ustavnim reformama u Bosni i Hercegovini. Nažalost, neke od preporuka iz Rezolucije su u potpunom neskladu sa Opštim okvirnim ugovorom za mir u Bosni i Hercegovini, poznatijim kao Dejtonski sporazum, i isti krše. One takođe predstavljaju ozbiljnu opasnost za dugoročno održavanje sigurnosti i stabilnosti u Bosni i Hercegovini.\nKao Predsjednik Narodne skupštine Republike Srpske, moram da izrazim svoje najdublje neslaganje sa nekim od preporuka Rezolucije. Takođe je teško shvatiti da je dokument od takve važnosti, koji se odnosi na ustavni sistem zemlje članice Savjeta Evrope, mogao biti usvojen bez dobrog razumijevanja stvarne situacije u zemlji, i sa samo 53 glasa za od ukupno 313 poslanika PSSE sa pravom glasa. Rezolucija je prouzrokovala duboku i zapaljivu političku debatu u Bosni i Hercegovini.\nDejtonski sporazum je pažljivo sačinjen kako bi na efikasan način odgovorio potrebi složene populacijske i međuetniče teritorijalne strukture u poslijeratnoj Bosni i Hercegovini. Kao takav, on predstavlja kamen temeljac, kao i rješenje od vitalnog značaja za održivost mira, stabilnosti i sigurnosti u zemlji. Teritorijalna organizacija BiH na dva glavna entiteta, Republiku Srpsku i Federaciju Bosne i Hercegovine omogućava građanima BiH različitih nacionalnih pripadnosti i mentaliteta pravo na nesmetan život i razvoj na mjestima od njihovog izbora, gdje se osjećaju slobodni i sigurni. Pokušaj da se radikalno izmijeni osjetljiva ustavna struktura Bosne i Hercegovine, kako iznutra tako i s polja, ozbiljno narušava osjetljive i duge pregovore domaćih političkih subjekata o Ustavu.\nPredstavnici međunarodne zajednice, posebno Evropske Unije, Sjedinjenih Američkih Država i Rusije potpomagali su pregovore i davali savjete i podršku sporazumijevanju. Stoga je Rezolucija u dubokom neskladu sa zvaničnim naporima mnogih međunarodnih predstavnika u Bosni i Hercegovini.\nDozvolite mi da Vam predstavim dodatne komentare na pojedine segmente Rezolucije:\nNapomene u vezi teksta Rezolucije\nParagraf broj 2:\nU vezi navedene statistike prema kojoj 60% od ukupnog domaćeg prihoda se troši na održavanje entitetskog i državnog aparata, treba razjasniti glavne razloge za takvu situaciju. Osnovni razlog je složena i skupa struktura entiteta Federacije Bosne i Hercegovine, sa svojih 10 kantona, 10 skupština i vlada. Republika Srpska troši mnogo manje na administraciju u poređenju sa Federacijim BiH. Preciznije, nivo taksi na primanja u Republici Srpskoj iznosi 52%, dok u Federaciji on iznosi 69%. Dalje, s obzirom na broj službenika zaposlenih u administrativnim tijelima, moramo uzeti u obzir činjenicu da na svakog službenika na državnom nivou dolaze dva na entitetskom, a u Federaciji BiH još dodatnih 10 na kantonalnom nivou. Stoga, glavni razlog za administrativnu neodrživost i neefikasnost u odnosu na kapacitet budžeta ne leži na entitetskom, nego na kantonalnom nivou Federacije BiH.\nParagraf broj 8:\nOsnovni razlog zbog kojeg, 26. aprila 2006., u Predstavničkom domu predloženi amandmani nisu usvojeni, leži u nedostatku volje predstavnika Federacije BiH da podrže i glasaju za amandmane. Na ovo treba dodati da je 11 od 12 predstavnika iz Republike Srpske glasalo da amandmani budu usvojeni. Štaviše, svi predstavnici iz RS učestvovali su u procesu, što nije bio slučaj sa predstavnicima iz Federacije BiH. Amandmani nisu usvojeni zato što nije bilo dovoljne većine predstavnika iz Federacije BiH. Neki dijelovi Rezolucije su u kontradikciji s ovim navodom, pritom kritikujući Republiku Srpsku.\nParagraf broj 10:\nOktobarski izbori biti će osmi uzastopni izbori koji će se održati pod uslovima i odredbama iz Ustava iz 1995. Do 2002, svi izbori u Bosni i Hercegovini organizovani su, i održani pod supervizijom OSCE-a (Organizacije za sigurnost i saradnju u Evropi), organizacije koja je potpuno poštovala Ustav, i na čijoj su bazi zasnovana izborna pravila. Ovo znači da su svi izbori održani od 1995 do danas bili u potpunom skladu s Ustavom. Neki od domaćih političkih subjekata u Bosni i Hercegovini zbog svojih izbornih političkih namjera sada pokušavaju da dokažu da su izbori bili i biće održani uz narušavanje preuzetih obaveza iz Savjeta Evrope i evropskih konvencija. Podrška ovoj ideji je istinski opasna za ukupni ustavni sistem, i kao u bilo kojoj drugoj zemlji gdje neko pokuša da izazove izbornu krizu, ima nepredvidive posljedice.\nParagraf broj 11:\nU vezi s ovim paragrafom, takođe bi trebalo razjasniti da prije Referenduma u Crnoj Gori, održanog 21. maja 2006., političke stranke iz Federacije BiH su bile te koje su napustile i narušavale pregovore o ustavnim reformama, pokušavajući na taj način da nametnu promjene koje u potpunosti samo njima idu u korist, bez ikakvog dogovora sa Republikom Srpskom. Onaj novi val širenja nacionalizma i nepovjerenja od strane predstavnika Federacije BiH za posljedicu ima određene reakcije u Republici Srpskoj. Štaviše, građani Republike Srpske izražavaju duboko neslaganje sa odlukom Ustavnog suda o ukidanju grba i himne RS. Na ovo bi takođe trebalo dodati da odluka Suda stupa na snagu u decembru 2006. Ovo kontroverzno pitanje je podignuto potpuno nepotrebno, bez ikakve prethodne baze za to, i predstavlja legalni presedan.\nParagraf broj 12:\nU pogledu nedavnih izjava o održavanju referenduma u Republici Srpskoj, paradoks je da je jedina zvanična ustanova iz BiH koja je diskutovala ovo pitanje, i o tome javno iznosila mišljenje, zapravo Parlament Federacije BiH, a ne institucije Republike Srpske.\nU vezi Vaše informacije prema kojoj je prikupljeno više od 50,000 potpisa podrške u korist održavanja referenduma, Narodna skupština RS ne raspolaže niti jednim dokazom za to. Tačno je da su neke nevladine organizacije započele proces prikupljanja potpisa u korist održavanja referenduma, ali treba naglasiti da ni jedna znanična institucija tu odluku nije podržala, niti izdala dozvolu za to.\nParagraf broj 13:\nU pogledu izjave da su članovi iz Republike Srpske ti koji stalno remete rad Upravnog odbora Direkcije za reformu policije, Narodna skupština RS izražava strogo neodobravanje takve izjave, i želi da izrazi svoje čuđenje zbog neistinitosti. Nažalost, u Odboru postoji samo jedan predstavnik iz Republike Srpske, i zapravo to i jeste predmet kritika i preporuka Narodne Skupštine RS u korist adekvatne zastupljenosti u Odboru, kao i donošenje odluka putem dogovora. Član Odbora iz Republike Srpske, po preporuci Narodne skupštine RS, učestvuje kao posmatrač u radu Odbora sve dok Savjet ministara ne promijeni njegovu strukturu u korist ravnopravne zastupljenosti. Republika Srpska ima aktivnu ulogu u reformi policijskih struktura, pritom dajući razne inicijative ne samo u Odboru. Glavni uzrok za ometanje rada Odbora ne leži u članu iz RS, nego u pokušajima predstavnika Federacije BiH da manipulišu većinskim glasanjem, i time nametnu svoje odluke koje idu samo njima u korist. Kao rezultat toga, sugestije i prijedlozi predstavnika iz RS se ne slušaju, i njihove primjedbe bivaju odbačene.\nParagraf broj 18:\nU vezi sa prijedlogom da se trajno ukine entitetsko glasanje iz Predstavničkog doma, to predstavlja oštro uplitanje u unutrašnje poslove i udarac kompromisu o ustavnim reformama. Potičući ovu inicijativu, Parlamentarna skupština Savjeta Evrope zapravo daje podršku onima koji su prvenstveno odgovorni za neusvajanje predloženih ustavnih amandmana. To je jedan od najopasnijih udara na osjetljivu ustavnu strukturu u Bosni i Hercegovini. U pokušaju da pronađem odgovarajuće poređenje u vezi s ovim, mogu reći da ne mogu zamisliti da PSSE, na primjer, usvoji preporuku za ukidanje kantona u Švicarskoj, saveznih država u Njemačkoj, ili osnovnu ustavnu strukturu bilo koje od država članica PSSE-a.\nParagraf broj 19:\nU suštini, administracija treba da bude efikasna i objektivna. Odgovornosti date nižim nivoima, kao i formiranje institucija su u skladu sa Ustavom. Na dugom putu prema Evropskoj uniji, trebamo formirati nove ustanove da bi bili u mogućnosti da potpuno ispunimo standarde EU. Svako smanjenje u broju novih institucija samo može ugroziti zajedničke napore u realizaciji zadanih obaveza prema EU.\nStoga, ova preporuka nije u skladu sa prethodnim prijedlozima koje je dala EU, a prema kojima postepeno usklađivanje zakonodavstva BiH zahtijeva adekvatne institucije kako bi se obaveze prema EU mogle ispuniti.\nParagraf broj 20:\nU vezi sa preporukom za nacrt novog ustava do oktobra 2010., Narodna skupština Republike Srpske zastupa stav prema kojemu bilo koja nova odluka o nametanju nacrta novog ustava bez prethodno postignutog konsenzusa mora biti isključena. Takav pokušaj nametanja rješenja ili odluka može samo proizvesti negativne implikacije na stabilnost u zemlji.\nParagraf broj 20.1:\nZa sada, bilo koja preporuka za uspostavljanje predstavljanja koje se bazira na građanskom prije nego na etničkom principu ne može biti primijenjena zbog nepremostivih razlika između etničkih grupa u Bosni i Hercegovini, proistekli kao posljedica rata. Uprkos vremenskom periodu od 10 godina od prekida rata u Bosni i Hercegovini, ožiljci su još svježi i vidljivi da bi se prešlo na predstavljanje bazirano na samo građanskom principu.\nParagraf broj 20.3:\nU pogledu preporuka za ponovno preispitivanje teritorijalne organizacije BiH, kao i promjene u nadležnosti između raznih nivoa administracije, treba naglasiti da je upravo ova tema bila jedan od faktora za izbijanje rata u BiH. Stoga, Narodna skupština RS smatra da sve institucije EU treba da isključe preporuke ove vrste iz budućih prijedloga, pošto to predstavlja direktni udar uspostavljanju održive stabilnosti u zemlji.\nParagraf broj 21.1:\nOva preporuka je direktno u kontrastu sa dogovorenim principima prema kojima svako rješenje treba tražiti putem dogovora. Stoga, u pogledu ove teme, Narodna skupština RS se ne slaže sa nametanjem bilo koje odluke.\nOvome bi trebalo dodati da kompromis o principima akreditacije na državnom nivou, kao i finansiranju na nižim nivoima je već postignut. Ovo je rezultat veoma dugih i iscrpljujućih pregovora. Preporuka iz Rezolucije predstavlja korak unazad, i ugrožava postignuti sporazum, čime prouzrokuje veću vjerovatnoću da kompromis bude izgubljen, a državni zakon neusvojen.\nParagraf broj 21.2:\nNarodna skupština i Parlament BiH su već usvojili Zakon o osnovnim i srednjim školama. U pogledu segregacije u školama, kao i programa "Dvije škole pod jednim krovom", treba razjasniti da se ovaj problem javlja samo u Federaciji BiH, i nikad nije bio prisutan u Republici Srpskoj.\nParagraf broj 21.7:\nUspostava Vrhovnog suda na državnom nivou nije u skladu sa trenutnim ustavnim poretkom u Bosni i Hercegovini. Trenutno postoje dva vrhovna suda na entitetskom nivou čiji je rad efikasan.\nNarodna skupština Republike Srpske još jednom želi da izrazi svoje neslaganje sa nekim od preporuka koje su definisane u Rezoluciji 1513. One ne samo da predstavljaju kršenje Dejtonskog sporazuma i do sada dogovorenih principa, već takođe predstavljaju potencijalnu opasnost po cjelokupnu sigurnost, stabilnost i prosperitet Bosne i Hercegovine.\nOsim ovoga, takođe bi ukratko trebalo spomenuti da nas je G.din Kimo Sasi, poslanik Savjeta Evrope, u pismu, obavijestio da je Federacija BiH izbjegavala i još izbjegava implementaciju Odluke o Povelji ljudskih prava broj CH/02/8923, koja je izdata 10. januara 2003., što znači više od dvije godine, time direktno kršeći realizaciju obaveza, a posebno preporuke Savjeta za ljudska prava i Ombudsmena. (Stav Savjeta Evrope 234 (2002)). Parlamentarna skupština Savjeta Evrope ovo nije uključila u Rezoluciji.\nU rješavanju potencijalnih pitanja, Narodna skupština RS će uvijek zastupati dijalog i princip dogovora. U potpunosti će podržati proces evropskih integracija, i od sebe dati sve kako bi ispunila preuzeta obećanja i odgovornosti, i to u cilju dobrobiti ne samo građana Republike Srpske već i cijele Bosne i Hercegovine.\nPismo Predsjednika Narodne skupštine Republike Srpske Predsjedniku Parlamentarne skupštine Savjeta Evrope sa primjedbama u vezi Rezolucije 1513 (2006) možete pruzeti


Muzej Nikole Tesle obišlo 120.000 posetilaca - Dnevni list Danas\nPočetna » Kultura » Muzej Nikole Tesle obišlo 120.000 posetilaca\nMuzej Nikole Tesle obišlo je ove godine rekordnih 120.000 posetilaca, a međunarodna saradnja ove institucije je izuzetno bogata, rečeno je na današnjoj svečanosti povodom uspešnog rada ovog muzeja u 2017. godini.\n0Piše: DanasOnline 25. decembra 2017. 18.29\nTim povodom, gradska sekretarka za kulturu Ivona Jevtić sa saradnicima je obišla renoviranu konzervatorsku laboratoriju u kojoj se već deset godina obavlja konzervacija dokumenata iz Tesline lične arhive.\n– Prostor je renoviran kako bi se obezbedili optimalni uslovi za rad na očuvanju ovih dokumenata, koje je UNESKO proglasio za deo programa „Pamćenje sveta”. Nabavljena je savremena oprema, a svake godine Sekretarijat za kulturu opredeljuje sredstva za stručnu konzervaciju papira. Može se sa priličnom sigurnošću oceniti da muzej danas ima najbolje moguće uslove za čuvanje u Srbiji, što je veoma značajno jer će se tako sačuvati zaostavština Nikole Tesle za buduće generacije. Uz ove aktivnosti, Muzej Nikole Tesle ima veoma dobru međunarodnu saradnju sa partnerima širom sveta, od Šangaja i Moskve do Sidneja, dok samu zgradu i postavku muzeja obilazi veliki broj stranih gostiju, što dodatno doprinosi atraktivnosti Beograda kao turističke destinacije – rekla je Ivona Jevtić.\nDirektor muzeja Branimir Jovanović ukazao je da je ova institucija organizovala izložbe u Sloveniji, Moskvi, Pertu, Sidneju, kao i u Šangaju.\n– Mi smo jedini muzej iz Srbije koji je predstavljao našu zemlju na konferenciji „Brismis” pre mesec dana u Pekingu, gde smo potpisali pismo o nameri organizovanja velike izložbe u Šangaju iduće godine. Uspostavili smo i dobre kontakte sa Muzejom istorije nauke u Oksfordu, Aleksandrijskom bibliotekom, pripremamo izložbu u Berlinu i japanskom gradu Hofu. Za naše rezultate zaslužni su kako naši zaposleni i saradnici tako i Sekretarijat za kulturu, koji pored toga što finansira naše osnovne delatnosti, finansira i konzervaciju i restauraciju, što predstavlja izuzetno važan deo posla koji naša institucija obavlja – istakao je Jovanović, najavljujući dalje aktivnosti i na polju virtuelnog sadržaja.


Brisel dao "zeleno svjetlo" Sporazumu o stabilizaciji i pridruživanju za BiH\nNaslovnica Balkan Bosna i Hercegovina Brisel dao “zeleno svjetlo” Sporazumu o stabilizaciji i pridruživanju za BiH\nBiH – Ministri vanjskih poslova Evropske unije na prijedlog visoke evropske komesarke za sigurnosnu i vanjsku politiku Federice Mogherini odobrili su da bude nastavljena procedura za stupanje na snagu Sporazuma o stabilizaciji i pridruživanju sa Bosnom i Hercegovinom.\nVijeće Evropske unije pozdravlja, u kontekstu zaključaka od 15. decembra 2014., usvajanje Izjave o opredijeljenosti BiH na putu ka EU, koju je nakon što je prethodno usaglašena između svih političkih aktera u BiH, usvojilo Predsjedništvo BiH 29. januara ove godine, a potpisali je lideri političkih partija i odobrio Parlament BiH za vrijeme posjete visoke predstavnice Evropske unije za sigurnosnu i vanjsku politiku Federice Mogherini.\n“S obzirom na obaveze preuzete od BiH, i u skladu sa zaključcima od 15. decembra 2014. godine, Vijeće zaključuje da su neophodni uslovi ispunjeni i slaže se da se nastavi procedura kako bi stupio na snagu Sporazum o stabilizaciji i pridruživanju sa Bosnom i Hercegovinom”, navodi se u zaključcima sa sastanka ministara vanjskih poslova Evropske unije.\nVijeće poziva lidere u BiH da se pridržavaju svih obaveza uključujući one preuzete usvajanjem SSP-a i da nastave sarađivati sa EU-om u skladu sa novim pristupom i da održi pozitivan trend i razvije plan reformi u saradnji sa EU-om. Ovaj plan reforme, koji će bit osmišljen i realizovan u saradnji sa civilnim društvom trebao bi uključivati reforme u skladu sa Kriterijima iz Kopenhagena i sadržavati pitanja od funkcionalne važnosti (kao što je mehanizam koordinacije sa EU-om). Značajan napredak u implementaciji plana reformi, uključujući Sporazum o rastu i zapošljavanju, bit će od krucijalne važnosti za apliciranje za članstvo u EU-u.\nKolasin 17. Marta 2015. At 11:27\nVidimo se u EU za 250 godina\nbijeli golub sabaha 16. Marta 2015. At 18:38\npristupicemo, ali mi znamo da ce biti novog svjetskog ustrojstva, i to ce biti na vjerskoj osnovi\nGasanin Edin 16. Marta 2015. At 18:32


Rouz Gotemeler: Vidimo mnoge beneficije u saradnji NATO i Srbije, dokazali smo da osiromašeni uranijum nema uticaja na zdravlje; Vojska Kosova samo u skladu sa kosovskim Ustavom | Hronika\nPočetna strana > Hronika > Rouz Gotemeler: Vidimo mnoge beneficije u saradnji NATO i Srbije, dokazali smo da osiromašeni uranijum nema uticaja na zdravlje; Vojska Kosova samo u skladu sa kosovskim Ustavom\nRouz Gotemeler: Vidimo mnoge beneficije u saradnji NATO i Srbije, dokazali smo da osiromašeni uranijum nema uticaja na zdravlje; Vojska Kosova samo u skladu sa kosovskim Ustavom\nZamenica generalnog sekretara NATO Rouz Gotemeler izjavila je u Briselu da se KFOR neće povući sa Kosova.\nOna je istakla i da će na predstojećem samitu NATO biti reći o posvećenosti nastavku misije KFOR-a\nOdgovarajući na pitanja novinara iz Srbije o osiromašenom uranijumu koji je korišćen tokom bombardovanja Srbije 1999. godine, Gotemelerova kaže da su i NATO i Ujedinjene nacije 2001. sproveli temeljne naučne istrage koje su dokazale da osiromašeni uranijum nema uticaja na zdravlje.\n"Znam da postoji stalna bojazan o tome u Srbiji, mislim da moramo da nastavimo naš dijalog i nastavimo da razumemo tu bojazan, ali sa našeg gledišta dokazi ne ukazuju na to da postoje problemi", rekla je Gotemelerova.\nUpitana da li NATO ima nameru da se izvini Srbiji za agresiju 1999. godine, Gotemelerova je rekla da su generalni sekretar NATO Jens Stoltenberg i ona tokom svojih poseta Srbiji izrazili žaljenje zbog onog što se dogodilo.\n"Ali želimo i da naglasimo do koje mere bezbednosni odnosi u partnerstvu sa NATO doprinose bezbednosti i stabilnosti širom regiona i pomažu povećanju beneficija za srpsku javnost", rekla je Gotemelerova, dodajući da oni vide mnoge beneficije u saradnji NATO i Srbije i da žele da se ona nastavi.\nMeđutim, kako kaže, pritiska na Srbiju da se pridruži NATO neće biti.\n"U potpunosti je na Srbiji da odluči kakvi će njeni bezbednosni odnosi biti, stoga pozdravljamo partnerstvo sa Srbijom. Pogledajte mapu Evrope i Švajcarsku i Austriju na njoj, oni su naši cenjeni partneri i nikada, nikada nismo vršili pritisak na njih da moraju da se pridruže NATO. Mi to ne radimo, NATO to jednostavno ne radi", rekla je Gotemelerova.\nKad je reč o tužbi koju će Srbija pokrenuti protiv članica NATO, zamenica generalnog sekretara kaže da oni imaju ima dva istraživanja kao odgovor na tužbu da se oni i dalje drže dokaza koji su prikupljeni tokom istrage.


Poznat termin odigravanja utakmice Selta - Real - Sportskacentrala.com\nPoznat termin odigravanja utakmice Selta - Real05.05.2017 19:52hOdložena utakmica španske Primere između Selte i Real Madrida, koja je trebalo da se odigra još početkom februara, a koja je odložena zbog velikog nevremena u Galiciji i polomljenog krova na stadionu Balaidos, igraće se 17. maja u Vigu.\nOvo bi mogla da bude odlučujuća utakmica kada je u pitanju titula u Primeri, jer je to verovatno najteži ispit Madriđana do kraja prvenstva.\nTrenutno Real i Barselona imaju isti broj bodova tri kola pre kraja, ali "kraljevski klub" ima meč manje, upravo taj sa Seltom. Katalonci se nadaju da bi njihov rival, poput njih, mogao da izgubi na Balaidosu, što bi im otvorilo put ka odbrani titule.\nPodsetimo, Real nije bio šampion Španije još od sezone 2011/12, kada ih je sa klupe predvodio Žoze Murinjo.\nNapomenimo da je Fudbalska federacija Španije, odigravanje utakmice Selta - Real toliko odlagala zbog obaveza obe ekipe u evropskim kupovima, Real je polufinalista Lige šampiona, a Selta Lige Evrope i najuspešniji su španski predstavnici ove sezone.


Treća Konferencija za oblast zdravstva u Bosni i Hercegovini\nTreća Konferencija za oblast zdravstva u Bosni i H...\nMinistarstvo civilnih poslova BiH je 19.3.2020. organiziralo telefonsku Konferenciju za oblast zdravstva, treću po redu.\nKonferenciji su prisustvovali ministri zdravlja Federacije BiH, Republike Srpske, Brčko distrikta BiH, Unsko sanskog kantona , Hercegovačko neretvanske županije, zamjenik ministra civilnih poslova, pomoćnik ministra za zdravstvo, a konferencijom je predsjedavala ministrica Ankica Gudeljević.\nKonferencija je održana u proširenom sastavu sa posebnim akcentom na dvije županije koje su u posljednje vrijeme izložene velikim pritiscima izazvanim ljudskim faktorom tako i spletom okolnosti. Naime, u Unsko sanskom kantonu, a prema riječima ministrice zdravlja Nermine Ćemalović, problem je slobodno kretanje migranata. Njih oko dvije hiljade je bez nadzora i kreću se ulicama gradova, a drugi problem je ulazak bh. državljana zaposlenih u Sloveniji koji se petkom vraćaju u svoje domove. Apeliraju na sve institucije nadležne za dva navedena problema da poduzmu mjere kako bi se rizik širenja zaraze smanjio.\nU Hercegovačko neretvanskoj županiji je problem ljudski faktor. Problem je način na koji se virus pojavio i proširio. Prvi koji se desio u Mostaru i drugi kada je na poslovnom sastanku u Konjicu prisustvovao strani državljanin nakon čega je došlo do zaraze. Ministar Goran Opsenica je u telefonskom razgovoru apelirao da se preduzmu mjere kako bi se kažnjavali svi koji prekrše uslove propisane za sve nivoe a koje se odnose na okupljanje. Naveo je da je problem u toj županiji dodatno otežavajući i zbog samoizolacije 26 zaposlenih zdravstvenih radnika.\nTakođer, predstavnik Odjela za zdravstvo Brčko Distrikta Akif Pezerović naglasio je problem koordiniranja uz navođenje slučaja pacijenta koji je imao infarkt, prebačen u Tuzlu odakle je i vraćen u Brčko.


Naziv projekta: Razvoj okvira za obezbjeđenje kontrole kvaliteta na Univerzitetu Donja Gorica\nProjektni akronim: QAf@UDG\nVisoko obrazovanje, istraživanje i inovacije igraju ključnu ulogu u pružanju podrške društvenoj koheziji, ekonomskom rastu i globalnoj konkurentnosti, pa stoga predstavljaju suštinsku komponentu socio-ekonomskog i kulturnog razvoja. Povećanje tražnje za diplomcima sa što raznovrsnijim vještinama i sposobnostima, zajedno sa povećanjem raznovrsnosti studentske populacije i različitosti pojedinačnih iskustava stvara pritisak na institucije da obezbijede „student-u-centru“ pristup nastavi i učenju, koji podrazumijeva fleksibilne putanje u učenju i priznavanje vještina stečenih van zvaničnog nastavnog plana.\nGlavni cilj visokoškolskih ustanova predstavlja implementacija različitih pristupa u obrazovanju, uključujući digitalno učenje, nove forme izvođenja nastave, kao i sve veću internacionalizaciju i saradnju na međunarodnom nivou. Dakle, obezbjeđenje kvaliteta igra ključnu ulogu u pružanju podrške visokoškolskim institucijama kako bi uspjele da odgovore na sve promjene, i istovremeno obezbijede razvoj kompetencija i vještina studenata, kao i povećanje trans parentnosti programa i drugih zakonskih odredbi visokoškolskoh ustanova.\nBolonjski proces je serija ministarskih sastanaka i sporazuma između evropskih zemalja, osmišljenih sa ciljem da se obezbijedi uporedivost standarda i kvaliteta visokoškolskih kvalifikacija. Bolonjskim sporazumom kreiran je Evropski prostor visokog obrazovanja (engl. European Higher Eductaion Area - EHEA), koji trenutno obuhvata 47 evropskih zemalja. Cilj ovog procesa je povećanje konkurentnosti i kvaliteta evropskog visokog obrazovanja u odnosu na druge razvijene zemlje. U tom smislu, Standardi i Smjernice za obezbjeđenje kvaliteta u Evropskom prostoru visokog obrazovanja (ESG) su formirane da doprinesu zajedničkom, prekograničnom razumijevanju obezbjeđenja kvaliteta u procesu nastave i učenja svih zainteresovanih strana. ESG koriste institucije i agencije za obezbjeđenje kvaliteta kao referentni dokument za interne i eksterne sisteme obezbjeđenja kvaliteta u visokom obrazovanju. Upotreba procesa obezbjeđenja kvaliteta, posebno eksternih, omogućava evropskom sistemu visokog obrazovanja da pokaže kvalitet i poveća transparentnost, što pozitivno utiče na izgradnju međusobnog povjerenja i bolje priznavanea njihovih kvalifikacija, programa i drugih zakonskih odredbi. Cilj ESG je da usmjerava razvoj nacionalnih i institucionalnih sistema obezbjeđenja kvaliteta u cijelom Evropskom prostoru visokog obrazovanja (EHEA) i prekogranične saradnje. Jedna od evropskih zemalja koja se još uvijek nalazi u procesu implementacije ciljeva Bolonjske deklaracije je i Crna Gora (zbog produžavnaja perioda za okončanje procesa do 2020, tzv. Bolonja posle Bolonje).\nCrnogorski sistem visokog obrazovanja započeo je Bolonjski process 2003. godine donošenjem Zakona o visokom obrazovanju i stvaranjem normativnog institucionalnog okvira visokog obrazovanja u Crnoj Gori. Nedavno je objavljena Strategija razvoja i finansiranja visokog obrazovanja 2011-2020, koja jasno identifikuje raznolikost kvaliteta obrazovanja među različitim visokoškolskim ustanovama, kao i između različitih studijskih programa iste visokoškolske ustanove; na osnovu koje se definiše sledeći strateški cilj sa indukovanim mjerama:\nStrateški cilj br. 1: Obezbjeđenje i poboljšanje kvaliteta visokog obrazovanja;\nMjera br. 5: Redovna kontrola kvaliteta visokog obrazovanja, na institucionalnom nivou, kao i na nivou programa. Međutim, obezbjeđenje kvaliiteta visokog obrazovanja treba da se postavi kao stalni cilj svih institucija visokog obrazovanja u Crnoj Gori.\nUniverzitet Donja Gorica (UDG), iako najmlađi privatni univerzitet u Crnoj Gori, osnovan 2007. godine kao rezultat preduzetničke ideje dva ugledna univerzitetska profesora, prepoznao je važnost vrednovanja najviših akademskih i profesionalnih standarda, sa ciljem postizanja međunarodno priznatog kvaliteta nastave I obrazovanja na Univerzitetu.\nStrateški dokument UDG-a, Almanah studija – koncept filozofije i vizije studija na UDG, stavlja studenta u centar i definiše kvalitet obrazovnog sistema kao jedan od principa Almanaha. Iako postoje jasni temelji i svijest o neophodnosti za razvojem kvalitetnog okvira obrazovanja i kvalitetne upravljačke strukture, kao i imajući u vidu složenost i reformski karakter na univerzitetskom nivou sa top-down efektima (regulatorni okviri direktno utiču na studente, profesore i obrazovni sistem kao cjelinu), Univerzitet Donja Gorica je odlučio da aplicira za obezbjeđenjem tehničke i finansijske podrške za implementaciju sistema kvaliteta u skladu sa ciljevima Bolonjske deklaracije. Sličan pristup je nedavno primjenjen na državnom univerzitetu - Univerzitetu Crne Gore, finansiran od strane Austrijske razvojne saradnje i Univerziteta, a realizovan je u konzorcijumu sa WUS Austrija u 2010. godini. Uzimajući sve navedeno, projekat QAf@UDG je usmjeren na:\nRazvoj i implementacija strategija, politika i procedura obezbjeđenja kvaliteta na Univerzitetu Donja Gorica, jačanje operativnih, administrativnih i tehničkih kapaciteta, a sve sa ciljem obezbjeđivanja vrhunskog kvaliteta instrumenata obrazovanja i edukacije .\nPažljivim planiranjen aktivnosti i analiziranjem najboljih praksi na nivou EU, donešenih u nacionalnim i institucionalnim okvirima (npr. pristup učenju od drugih i svjesnosti o različitostima), simultano sa implementacijom unaprijeđene ICT podrške, od projekta se očekuje da ostvari sljedeće rezultate, koji doprinose razvoju kvalitetnog kulturnog okruženja na UDG-u:\nUsvajanje Strategije za obezbjeđenje kvaliteta na UDG-u sa Smjernicama za implementaciju Strategije;\nOsnivanje Odjeljenja za obezbjeđenje kvaliteta na UDG-u;\nDonošenje i primjena instrumenta za obezbjeđenje i unapređenje kvaliteta;\nDonošenje i primjena procedura za interno obezbjeđenje i unapređenje kvaliteta;\nRazvoj informacionog sistema i servisa koji će se koristiti kao sistematski instrument za obezbjeđivanje i upravljanje kvalitetom;\nUnaprijeđena svijest studenata i zaposlenih na UDG-u o kulturi kvaliteta.


Obilić Archives - RK Metaloplastika Šabac\nUŽIVO: Metaloplastika – Obilić\nMetaloplastika igra svoju poslednju utakmicu pred domaćom publikom u 2021. godini. Sve nedoumice su otklonjene, Metaloplastika je svoj cilj koji zacrtan za ovu godinu, kada je Arkus liga u pitanju, ostvarila. Plasman u plej of je ostvaren i samo je pitanje sa koje pozicije. Poslednja prepreka plavih je ekipa Obilića, koja se posle 14. kola i dvanaest odigranih utakmica, sa četiri boda nalazi na poslednjem mestu. Za nas nedoumica nema, idemo na pobedu i osvajanje nova dva boda je jedino o čemu razmišljamo.\nPozivamo sve ljubitelje rukometa i naše navijače da dođu u subotu u halu gimnazije i da zajedno, sa još jednim pozitivnim rezultatom, ispratimo ovu godinu.\nOno što nas čeka još u ovoj godini je Svesrpski kup, koji se u sredu i četvrtak, 22. i 23. decembra održati u Loznici. Učešće na takmičenju uzeli su pored naše Metaloplastike još i MRK Sloga (Doboj), RK Borac m:tel (Banjaluka) i Vojvodina (Novi Sad).\nZa sve koje nisu u mogućnosti da dođu u subotu u halu gimnazije mogu na našem sajtu pogledati prenos utakmice.\nMetaloplastika – Obilić\nSubota, 4. decembar 2021. u 19:00 časova\nLive Livestream Obilić prenos Uživo\nPRIPREME UTAKMICE: Start iz Stare Pazove\nPosle dve nedelje priprema na gradskom stationu i terenu Sokolskog doma, plave od ponedeljka, 9. avgusta, čeka niz pripremnih utakmica koje otvaraju protiv Konstance. Rumunska ekipa se trenutno nalazi na pripremama u Srbiji, gde je u planu da odigraju niz prijateljskih utakmica. Utakmica se igra od 18 časova u sportskoj hali u Staroj Pazovi.\nPored Kostance plave očekuju i mečevi protiv Pik Seged (Mađarska), Gradačac (Bosna i Hercegovina). Čeka nas i dva teška turnira u Beogradu (Metaloplastika, Rišon Izreal, Partizan i Obilić) i Valjevu (Metaloplastika, Metalac, Partizan i Crvena Zvezda).\nNaš tim već 11. septembra igra prvu zvaničnu utakmicu protiv Švedske ekipe Alingsås na gostujućem terenu.\n14. avgust Pick Szeged\nRK"MP" Pobednik ili poraženi iz meča\nu zavisnosti od uspeha Metaloplastike.\nCrvena zvezda Gradačac Konstanca Metalac Obilić Partizan Pik Seged Rišon Izreal


Održana svečana premijera filma Naša snaga-Vojska Crne Gore - Moja Crna Gora\nOdržana svečana premijera filma Naša snaga-Vojska Crne Gore\n05/12/2018\tvijesti iz crne gore Izvor: CdM\nSvečana premijera dokumentarno-edukativnog filma “Naša snaga – Vojska Crne Gore”, koji je za potrebe Ministarstva odbrane, a uz finansijsku podršku Ministarstva odbrane Velike Britanije uradila producentska kuća, NVO “Centar za multimedijalnu produkciju“ CEZAM održana je večeras u Cineplexx-u.\n“U godini kada Crna Gora i Velika Britanija obilježavaju 140 godina od uspostavljanja diplomatskih odnosa, film koji ćemo večeras vidjeti samo je jedan u nizu dokaza odličnih bilateralnih odnosa između naših zemalja, ali i sjajan način da se obilježi ovaj značajni jubilej“, kazao je Volkov.\n“Suština vojničke časti, vojničke obaveze i ponosa je služenje državi i svim građanima naše Crne Gore. To je obaveza i čast najvišeg reda i najveće važnosti, čega su naši vojnici i oficiri svjesni i na što su ponosni“, zaključio je Volkov, uz uvjerenje da će film motivisati mlade da budu dio Vojske Crne Gore i služe svojoj domovini.\n“Iako najveći dio Evrope uživa u blagodetima mira i prosperiteta više od 70 godina, to ne bi bilo moguće bez svih onih koji su spremni da rizikuju svoje živote da bi garantovali našu bezbjednost i miran san“, navela je Kemp.\nPodgorička publika će film, čiju režiju potpisuje Blagota Marunović, moći da vidi sjutra, 5. decembra, u 20 časova, u sali broj pet bioskopa Cineplexx, nakon manifestacije “Budi dio nas”, čiji su organizatori Ministarstvo odbrane i Vojska Crne Gore, a koja se u Delti održava od 17 do 20 časova.


U Srbiji su novinari koji kritikuju vlast i dalje izloženi uznemiravanju, pretnjama, nasilju i zastrašivanju, ocenio je Hjuman rajts voč (Human Rights Watch) u novom godišnjem izveštaju o poštovanju ljuskih prava u svetu.\nU delu izveštaja koji je objavljen 13. januara, a koji se odnosi na Srbiju, navodi se i da se tokom 2021. većina procesuiranih predmeta ratnih zločina odnosila na nižerangirane počinioce, da je postignut mali napredak u osiguranju samostalnog života osoba sa invaliditetom u zajednici kao i da su LGBT osobe i dalje izložene napadima i pretnjama koji ostaju nekažnjeni.\nKada je reč o slobodi medija HRW navodi da se novinari i dalje suočavaju sa pretnjama, uz slabe reakcije srpskih vlasti.\nNavodi se da je Nezavisno udruženje novinara Srbije (NUNS) od januara do kraja avgusta zabeležilo jedan fizički napad i 20 pretnji novinarima.\nHRW podseća na slučajeve novinara Daška Milinovića koga su u aprilu dvojica muškaraca u Novom Sadu napala suzavcem dok je išao na posao, novinara portala Nova.rs Vojislava Milovančevića koji je u januaru dobio preteće poruke, uključujući i pretnje smrću, kao i na pretnje smrću koje je u martu nakon onlajn kolumne u kojoj se kritikuje prisustvo osuđenih ratnih zločinaca u popularnoj kulturi u Srbiji, novinar i profesor Dinko Gruhonjić dobio putem Fejsbuka.\nHRW ukazuje i da su provladini mediji u Srbiji nastavili sa kampanjama klevetanja nezavisnih novinara i medija.\nKlevetnička kampanja protiv nezavisne Mreže za istraživanje kriminala i korupcije (KRIK) dovela je novinare ove mreže u opasnost. U martu je provladin kanal TV Pink objavio da je KRIK povezan sa kriminalnom bandom. Nekoliko provladinih tabloida ponovilo je tu izjavu. Poslanici vladajuće SNS i drugih stranaka javno su diskreditovali mrežu KRIK, optužujući ih da nisu platili porez i da predstavljaju kriminalnu organizaciju.\nDodaje se i da je ponovljeno suđenje četvorici koji su 1999. godine optuženi za ubistvo istaknutog novinara i urednika Slavka Ćuruvije, koje je počelo u oktobru 2020. godine, obeležilo nekoliko odlaganja.\nU izveštaju se takođe konstatuje da je društvena mreža Tviter u avgustu naloge nekih vodećih srpskih medija označila kao naloge koji sarađuju s vladom zbog toga što država, putem direktnog ili indirektnog političkog pritiska, vrši uređivačku i finansijsku kontrolu nad njima.\nKada je u pitanju odgovornost za ratne zločine, HRW prenosi da je u periodu od januara do avgusta, Tužilaštvo za ratne zločine pokrenulo devet novih istraga protiv 11 lica i podiglo tri optužnice protiv ukupno četiri lica.\nNabrajaju se presude izrečene na sudovima u Srbiji kao i da je Međunarodni rezidualni mehanizam za krivične sudove u Hagu u junu osudio bivšeg načelnika Državne bezbednosti Srbije Jovicu Stanišića i njegovog zamenika Franka Simatovića na po 12 godina zatvora zbog pomaganja i podržavanja ratnih zločina koje je počinila specijalna jedinica Službe državne bezbednosti Srbije tokom rata u Bosni 1992. godine.\nHRW u izveštaju navodi i da je od januara do avgusta 2021, 987 osoba izrazilo nameru da zatraži azil u Srbiji, što je veliki pad u odnosu na 2.084 koliko ih je tu nameru izrazilo u istom periodu 2020. godine.\nOcenjuje se, međutim, da je sistem azila i dalje manjkav, a karakterišu ga poteškoće u pristupanju tražilaca azila procedurama, nizak stepen priznavanja statusa i velika odlaganja.\nU periodu od januara do avgusta, Srbija je zvanično registrovala 107 zahteva za azil, pri čemu je status izbjeglice dodelila za tri, a supsidijarnu zaštitu za šest osoba. Sredinom oktobra nijedan od pet zvaničnih kampova nije bio prenaseljen.\nDo kraja septembra, srpske vlasti su registrovale 20 dece bez pratnje, u poređenju sa 37 u istom periodu 2020. godine. Srbija još nema formalne procedure za procenu uzrasta dece bez pratnje odraslih, što stariju decu izlaže riziku da se prema njima postupa kao prema odraslim osobama umesto da dobiju posebnu zaštitu, ukazuje HRW.\nU poglavlju o pravima LGBT osoba HRW konstatuje da se one i dalje suočavaju sa nasiljem i diskriminacijom.\nDodaje se da je u decembru 2020. obećana izmena zakona kojom bi se istospolnim parovima dozvolilo da sklapaju građanska partnerstva, ali da nije napravljen napredak na tom planu tokom 2021, kao i da je Parada ponosa održana u Beogradu u septembru bez incidenata.\nHRW u izveštaju ukazuje da su deca sa invaliditetom i dalje prezastupljena u ustanovama socijalne zaštite (73,9 odsto dece u ustanovama su deca sa invaliditetom) i nemaju pristup inkluzivnom obrazovanju i da vlada tek treba da usvoji vremenski određenu strategiju deinstitucionalizacije kako bi osobe sa invaliditetom izmestila iz ustanova i obezbedila im samostalan život u zajednici.\nPosebno poglavlje izveštaja odnosi se na međunarodne aktere i u njem se podseća da je u februaru, predstavnica OEBS-a za slobodu medija, Tereza Ribeiro zvaničnicima Ministarstva spoljnih poslova Srbije istakla značaj pitanja bezbednosti za novinare, nezavisnog javnog servisa i medijskog pluralizma i da je oktobarski izveštaj Komisije EU o napretku ukazao na konstantnu zabrinutost u vezi sa slobodom medija u Srbiji i naglasio potrebu za poboljšanjem opšteg ambijenta za slobodu izražavanja i rad novinara.\nDodaje se još da je predsednik Srbije, Aleksandar Vučić, u septembru insistiranje Evropske unije na snažnim demokratskim institucijama u zemljama kandidatima za članstvo u EU i državama članicama opisao kao “džihad vladavine prava”.\nHRW: Vodeći zapadni lideri ne brane dovoljno demokratiju u svetu\nHRW je u izveštaju ocenio da lideri vodećih zapadnih zemalja ne čine dovoljno za odbranu demokratije i nisu dorasli brojnim izazovima sa kojima se svet suočava.\nIzvršni direktor HRW Kenet Rot naveo je u uvodnom delu Izveštaja za 2021. godinu, da su ti demokratski lideri često “zaglibljeni u partijskim borbama i kratkoročnim preokupacijama”, što sprečava njihovo efikasno suočavanje sa problemima kao što su klimatska kriza, pandemija korona virusa, siromaštvo i nejednakost, rasna nepravda ili pretnje moderne tehnologije.\n“Da bi demokratije prevladale u globalnom nadmetanju sa autokratijom, njihovi lideri moraju da učine više od ukazivanja na slabosti autokrata. Oni moraju da iznesu jače argumente za demokratsku vladavinu. To znači zalaganje za demokratske institucije kao što su nezavisni sudovi, slobodni mediji, snažna zakonodavna tela i jak civilni sektor, čak i kada to donosi kontrolu ili izazove izvršnoj vlasti”, rekao je Rot.\nRot je kritikovao američkog predsednika Džozefa Bajdena, navodeći da je on u januaru 2021. preuzeo dužnost uz obećanje da će mu ljudska prava biti u središtu spoljne politike, ali da je uprkos tome “nastavio da prodaje oružje Egiptu, Saudijskoj Arabiji, Ujedinjenim Arapskim Emiratima i Izraelu uprkos konstantnoj represiji” u tim zemljama.\nSuočen sa autokratskim trendom u Centralnoj Americi, Bajden se uglavnom bavio tim pitanjem u Nikaragvi, tradicionalnom rivalu Vašingtona, dok je u drugim zemljama prioritet davao migrantskom pitanju, a ne autokratiji, naveo je Rot.\n“Na ključnim samitima, delovalo je kao da je Bajden izgubio glas kada je trebalo javno osuditi ozbiljna kršenja ljudskih prava. Stejt department je povremeno protestovao zbog represije u određenim zemljama, a u ekstremnim slučajevima Bajdenova administracija je uvodila usmerene sankcije nekim zvaničnicima, ali je uticajni glas predsednika često izostajao”, napisao je Rot.\nPosle sastanaka sa predsednicima Kine, Rusije i Turske, Si Đinpingom, Vladimirom Putinom i Redžepom Tajipom Erdoganom, Bajden bi naveo da su razgovarali o “ljudskim pravima”, ali je iznosio malo detalja o tome šta je rečeno ili kakve bi posledice mogle da budu ako te zemlje nastave represiju, navodi Rot.\nRot je ocenio da su i drugi zapadni lideri, od kojih je izdvojio bivšu nemačku kancelarku Angelu Merkel i francuskog predsednika Emanuela Makrona, pokazali “sličnu slabost u odbrani demokratije”.\nVlada Angele Merkel je doprinela globalnoj osudi kineske vlade zbog zločina protiv čovečnosti u regionu Sinđijang, ali je, dok je bila predsedavajuća EU, pomogla promovisanju investicionog sporazuma Unije sa Kinom, uprkos prisilnom radu ujgurske manjine, naveo je Rot.\nFrancuski predsednik Makron je takođe doprineo koordinaciji osude ponašanja Kine u Sinđijangu, ali je njegova vlada zatvorila oči pred užasnim stanjem ljudskih prava u Egiptu, ocenio je Rot.\n“Egipćani žive u najgoroj represiji u modernoj istoriji zemlje, ali francuska vlada nastavlja da prodaje oružje vladi Abdela Fataha El-Sisija. Makron je čak El-Sisiju dodelio Legiju časti, najviše francusko priznanje”, naveo je Rot.\nDodao je da je Makron najavio i ogromnu prodaju oružja Ujedinjenim Arapskim Emiratima, uprkos učešću vojske te zemlje u bezbrojnim nezakonitim napadima na civile u Jemenu.\nEvropska unija još nije postupila po svom novom ovlašćenju i nije uslovila velike subvencije Mađarskoj i Poljskoj poštovanjem demokratije, ljudskih prava i vladavine prava od autokratskih lidera tih zemalja, ukazao je Rot.\n“Nije čak ni preduzela korak da utvrdi da te vlade ozbiljno krše vrednosti ugovora EU, nakon što je pokrenuta procedura nadzora obe zemlje zbog njihovih napada na demokratsku vladavinu”, naveo je.\nGeneralni sekretar UN Antonio Gutereš pokazao je nešto više spremnosti u 2021. godini da kritikuje određene vlade zbog kršenja ljudskih prava, ali je, prema rečima Rota, opominjao uglavnom slabe vlade dok je odbio da javno osudi kinesku vladu zbog zločina protiv čovečnosti u Sinđijangu.\nU uvodnom delu izveštaja, Rot je naveo i da lideri sa autokratskim tendencijama u mnogim delovima sveta, uključujući Rusiju i Kinu, nastavljaju da deluju u regionima u kojima se demokratski procesi podrivaju nezakonitim radnjama poput korupcije, sa ciljem konsolidacije autoritarne vlasti.\nRot je naveo da autokrate koriste “svojih pet minuta” delom i zbog neuspeha demokratskih lidera, od čijih poteza u velikoj meri zavisi budućnost demokratije.\n“Većina današnjeg sveta očekuje od demokratskih lidera da reše naše najveće probleme. Ali ako demokratski zvaničnici i dalje ne budu ispunjavali očekivanja, ako ne budu sposobni za vizionarsko vođstvo koje ova zahtevna era traži, oni rizikuju da podstaknu frustraciju i očaj koji su plodno tlo za autokrate”, dodao je Rot.


20 NOVIH PLASTENIKA ZA POLJOPRIVREDNIKE SA PODRUČJA OPĆINE GORAŽDE\nčetvrtak, 13 April 2017 14:08\nNakon što je Općina Goražde zajedno sa humanitarnom organizacijom Muslim Aid realizovala projekat jagodastog voća kroz koji su za 15 poljoprivrednika obezbjeđene sadnice malina sa sistemom za navodnjavanje u površini od 1 duluma, danas je u Velikoj sali Općine Goražde organizovano potpisivanje ugovora o sufinansiranju projekta nabavke plastenika.\nUgovore su potpisali predstavnici humanitarne organizacije Muslim Aid Sarajevo koju zastupa Edina Šehić Saliji direktorica, načelnik Općine Goražde dr.sci. Muhamed Ramović i 20 korisnika ovog projekta koji su odabrani na osnovu provedenog Javnog poziva za predaju zahtjeva za dodjelu plastenika površine 100 m2.\nKada je u pitanju konkretno projekat koji se odnosi na plasteničku proizvodnju, a za koji su danas potpisani ugovori omjer sufinansiranja izražen je u procentima 40% partnerska općina, 40% Muslim Aid putem donatora (LDSC) i korisnici 20%. Vrijednost po jednom poljoprivrednom proizvođaču je 2.450,00 KM od čega 980,00 KM finansira Općina, 980,00 KM Muslim Aid, a 490,00 KM krajnji korisnik. Projektom je obuhvaćeno 20 korisnika sa područja općine Goražde kojima su obezbjeđeni plastenici 100 m2, sistem za navodnjavanje kap po kap, sadnice za proljetnu sjetvu, malč folija, te edukacija iz oblasti plasteničke proizvodnje.\nOpćina Goražde u skladu sa svojim mogućnostima podržava aktivnosti poljoprivrednih proizvođača, a ovaj projekat posebno je značajan, jer predstavlja mogućnost ostvarivanja egzistencije za ugrožene porodice koje žele da se bave poljoprivredom, naglasio je tokom današnjeg potpisivanja ugovora u izjavi za medije načelnik dr.sci. Muhamed Ramović – ''Prije dva dana potpisali smo ugovor sa ASB-om zahvaljujući kojem će naših sedam poljopriverednih proizvođača dobiti plastenike, danas potpisujemo ugovore sa 20 naših novih poljoprivrednih proizvođača koji će također biti pomognuti u nabavci plastenika. Evo danas će imati i edukaciju, kako i na koji način najbolje provesti sjetvu u plastenicima. Nastavljamo saradnju sa Muslim Aid-om, imaćemo neke nove projekte u narednom periodu i ovi projekti znače mnogo za naše poljoprivrednike.''\nDa će dobijanje plastenika monogo značiti za njegovu porodicu i njegovo bavljenje poljoprivredom naglasio je Senad Alaim iz Vraneša Mjesna zajednica Berič – ''Bavim se poljoprivredom i registrovani sam poljoprivredni proizvođač, zasadio sam maline, a ovaj projekat zahvaljujući kojem ću dobiti plastenik znači mi mnogo. Ovom prilikom se zahvaljujem Općini Goražde i humanitarnom organizacijom Muslim Aid što su nam obezbijedili plastenike.''\nKako je rečeno tokom današnjeg potpisivanja sporazuma projektne aktivnosti Muslim Aid na području općine Goražde biće nastavljene i tokom naredne godine.\nMuslim Aid Sarajevo je predstavništvo nevladine humanitarne organizacije Muslim Aid sa sjedištem u Londonu.\nOrganizacija je osnovana 1985. godine i trenutno djeluje u 70 zemalja svijeta i pomaže svima kojima je pomoć potrebna, bez obzira na religiju, naciju ili rasu. Organizacija Muslim Aid Sarajevo je osnovana 2007. i od tada je fokusirana na pomoć najugroženijim kategorijama društva, djeci, samohranim majkama, osobama sa invaliditetom, povratnicima i nezaposlenima. Misija ove organizacije je smanjenje siromaštva kroz razvijanje inovativnih i održivih rješenja.


Izraelski premijer Netanijahu razmatra skraćivanje radne nedelje u Izraelu na četiri dana | Hrišćanska adventistička crkva\nIzraelski premijer Netanijahu razmatra skraćivanje radne nedelje u Izraelu na četiri dana\ndan odmora, Izrael, nedelja, skraćivanje radne nedelje, vikend\nIzvor: Haaretz, jul 2011,\nIzraelski „Haaretz“ piše da Premijer Netanijahu razmatra proglašenje nedelje još jednim neradnim danom, dok bi se petkom radilo do podne.\nPremijer Izraela Bendžamin Netanijahu je izjavio da je spreman da razmotri skraćivanje radne nedelje u Izraelu na četiri dana i produženje vikenda. Predlog je došao od potpredsednika vlade Silvana Šaloma koji kaže da je prelazak na duži vikend neophodan što je pre moguće radi usklađivanja sa razvijenim državama sveta.\nNetanijahu je na sastanku partije Likud odredio profesora Eugena Kandela, predsedavajućeg Nacionalnog ekonomskog saveta i ekonomskog savetnika premijera, da razmotri mogućnost pretvaranja nedelje u neradni dan, tako da bi subota i nedelja bile neradne a petkom bi se radilo do podne. Očekuje se formiranje odbora koji će sačinjavati svi relevantni ministri a koji će ispitati posledice ovog predloga. Netanijahu je izjavio da je ovaj problem komplikovan i da zahteva ozbiljno istraživanje iz više uglova, ekonomskog, socijalnog, verskog i ideološkog. Šalomovu inicijativu su podržali Izraelsko udruženje proizvođača, Udruženje hotelijera, Privredna komora, Sindikat nastavnika, Savez lokalnih vlasti, Nacionalni ekonomski savet i generalni direktor Kancelarije premijera, piše „Haaretz“.\nDva likudova člana parlamenta podnela su privatne predloge o uvođenju dugog vikenda, s ciljem da se izvrši pritisak na vladu da donese odluku da realizuje ovu inicijativu. U zamenu za produženje vikenda, radilo bi se pola sata duže svakog radnog dana.\nList navodi da je jedan od razloga za ovaj predlog odsustvo “stvarnog” vikenda u Izraelu, onakvog kakav postoji u ostatku zapadnog sveta, imajući u vidu da je više od 75 % svetske populacije i 100% populacije razvijenog sveta prihvatilo subotu i nedelju kao svoje dane odmora, i dodaje da bi po mišljenju Šaloma ova promena bila dobra za izraelsku ekonomiju, izvoznike, trgovce na berzi i visoko tehnološke kompanije.\nPromena bi takođe vodila ka petodnevnoj školskoj nedelji, što bi podrazumevalo uvođenje dugog školskog dana i ručka u školi, a dug školski dan uklonio bi ograničenja za mnoge zaposlene žene, omogućavajući im da napreduju do rukovodećih pozicija. Uz to, dug vikend bi pomogao da se razviju kulturne aktivnosti i aktivnosti u slobodno vreme, sa pokretima mladih koji će moći da organizuju aktivnosti za školsku decu u nedelju.


mobilni - Sputnjik Srbija\nIzuzetno tanak mobilni koji će se nadmetati sa „Huavej“ i „Sjaomi“ telefonima /video/\nNovi pametni mobilni telefon kineske marke „Oppo“, koji će biti predstavljen u poslednjim danima godine, mogao bi da napravi jaku konkurenciju tehnološkim divovima „Huavej“ i „Sjaomi“.\nDa li smo u stanju da primetimo koliko smo svakoga dana sve više sami...\nŠkotski turista Piter Rasel je tokom obilaska minhenske umetničke galerije „Nova pinakoteka“ naleteo na slikarsko delo iz 1860. godine. Čini se kao da naslikana devojka tipka po mobilnom telefonu!\nNajbizarnije groblje u Crnoj Gori: Do groba samo s mobilnim (foto)\nU tekstu je navedeno da se lokacija grobnog mesta može pronaći pomoću smart telefona ili tableta...\nGrad bez mobilnih telefona i bežičnog interneta\nPostoji usamljeno, udaljeno mesto koje teško da se može nazvati turističkom destinacijom, gde ljudi žive u tehnološkom vakuumu, gde su mobilni telefoni zabranjeni, bežični internet nije dostupan, a na radiju može da se čuje samo šum. Ako ste pomislili da je u pitanju Severna Koreja, prevarili ste se.


Električni Ford Mustang prodavaniji od Mondea | Nacionalna Klasa\nPočetna Vesti Opšte Vesti Električni Ford Mustang prodavaniji od Mondea\nFord je ranije saopštio da će proizvodnja Mondea biti okončana u fabrici u Valensiji u martu 2022. godine. Ova odluka se čini opravdanom kada se u obzir uzme činjenica da je električni Mustang Mach-E trenutno popularniji u Evropi od modela koji je nekada bio najvažniji za Ford na starom kontinentu.\nMustang Mach-e je do kraja trećeg kavrtala prodat u 15.602 primerka, a Mondeo je u prvih devet meseci ove godine odabralo samo 10.427 kupaca. Jasno je da se interesovanje kupaca menja, a Mach-E je stigao u pravo vreme da kao krosover iskoristi veliku popularnost SUV modela i tranziciju na električna vozila.\nDobroj prodaji doprinosi i poznato ime sportskog modela, kao i dizajnerski detalji koji ga povezuju sa legendarnim Mustangom iz prethodnih decenija.\nZanimljivo je da u prva dva kvartala Ford nije izdvajao Mustang Mach-E u izveštajima o prodaji, već ga je svrstavao među kombije i uvozna vozila. Međutim, u trećem kvartalu prodato je 10.161 primeraka Mach-E, što je tri puta više od Mondea u svim njegovm karoserijskim izvedbama.\nMondeo je u ovom trenutku jedan od najslabije prodavanih Fordovih modela. Zaostaje čak i za zastarelim EcoSportom, a potpuno ga je zasenila Puma, koju bira dvostruko više kupaca.\nFord će nakon gašenja Mondea usmeriti pažnju na električna vozila koja će koristiti Volkswagenovu platformu MEB. Za Evropu je u pripremi indirektna zamena za Mondeo, ali to, prema očekivanjima, neće biti limuzina nego kombinacija krosovera i karavana, slično modelu Subaru Outback.\nPrethodni tekstSsangYong našao kupca za 260 miliona dolara\nSledeći tekstVolvo opozvao 460.000 automobila zbog vazdušnih jastuka


Dvije žene između Džeke i Chelseaja, Roma dobila ultimatum | Visokoin.com\nDvije žene između Džeke i Chelseaja, Roma dobila ultimatum\nTransfer saga oko prelaska kapitena reprezentacije Bosne i Hercegovine Edina Džeke iz Rome u Chelsea nastavlja se i danas, a rimski list Corriere dello Sport piše kako su pregovori između dva kluba u završnoj fazi.\nMeđutim, Corriere dello Sport navodi da transfer opstruiraju dvije žene – Edinova supruga Amra Silajdžić Džeko s jedne te s druge strane desna ruka vlasnika londonskog kluba Romana Abramovicha, Marina Granovskaia.\nAmra je u potpunosti prihvatila život u Rimu gdje je zajedno sa bh. kapitenom započela porodični život i uopšte nije, kako pišu, zainteresovana kada je u pitanju odlazak u London.\nPotvrdila je to i jučerašnjom objavom na Instagramu iskazavši emocije prema italijanskoj prijestolnici, dok s druge strane Granovskaia ne želi udovoljiti Džekinim finansijskim zahtjevima.\nChelseajev menadžer Antonio Conte javno poručuje kako ne može spavati noću jer nema pojačanja, a Granovskaia podvlači da ne želi potpisati ugovor do 2021. godine sa igračem koji uskoro puni 32 godine.\nU međuvremenu, engleski mediji javljaju kako je Chelsea dao ultimatum Romi da se transfer realizuju tokom vikenda ili će se londonski klub okrenuti drugim rješenjima.


Počela primjena novih odluka CBBiH iz domena rada platnih sistema\nOd 01.03.2017. godine počela je primjena nove Odluke o utvrđivanju tarife naknada za usluge koje vrši Centralna banka Bosne i Hercegovine (CBBiH) te primjena nove Odluke o utvrđivanju operativnih pravila za žirokliring.\nOvim odlukama, koje su motivirane modernizacijom platnih sistema prilagođenim direktivama Evropske unije, tj. uvođenju SEPA formata, u žirokliring sistemu (obavljanje platnih transakcija za banke do 10.000 KM), umjesto dosadašnjih tri, uvedena su četiri poravnanja, što omogućava pravnim i fizičkim licima češće procesuiranje njihovih platnih naloga u toku dana. Također, mijenjaju se tarife naknada za obavljanje platnih transakcija u žirokliring sistemu i to:\nza prvo poravnanje 0,20 KM po transakciji (umjesto dosadašniih 0,10 KM),\nza drugo poravnanje 0,25 KM po transakciji (umjesto dosadašnjih 0,15 KM),\nza treće poravnanje 0,30 KM po transakciji (umjesto dosadašnjih 0,20 KM), te\nza četvrto poravnanje 0,35 KM po transakciji.\nTakođer, umjesto dosadašnjih 0,30 KM, novom Odlukom o utvrđivanju tarife naknada za usluge koje vrši CBBiH, naknada za pristup Centralnom registru kredita (CRK) sada iznosi 1,00 KM.\nOvim odlukama postiže se efikasnije vrednovanje usluga platnih sistema (žirokliring, registri računa, Registar kredita, RTGS, SWIFT, EMTN…) vezano za poboljšanje i povećanje kvaliteta i brzine pružanja usluga, te kroz planiranu dogradnju platnih sistema po preporukama iz Programa procjene finansijskog sektora (FSAP) međunarodnih finansijskih institucija.


Dan online - Ekonomija: Objaviti glavni projekat za autoput - 2019-05-25\nEkonomija VLADA DA ODGOVORI NA ŠTA JE POTROŠENO 809 MILIONA\nMost Moračica Objaviti glavni projekat za autoput\nNakon što je sa kineskom kompanijom CRBC potpisan i peti aneks ugovora o projektovanju i izgradnji prioritetne dionice autoputa Bar–Boljare za navodne naknadne radove, smatramo da je kranje vrijeme da Vlada objavi glavni projekat ove investicije kako bismo konačno saznali šta smo platili 809 miliona eura, za koliko je ugovorena izgradnja dionice Smokovac–Mateševo, izjavio je direktor Istraživačkog centra MANS-a Dejan Milovac.\nVlada je u četvrtak usvojila novi, peti aneks ugovora koji se odnosi na trajno napajanje električnom energijom, odnosno postavljanje kablovske kanalizacije na otvorenoj trasi i mostu Moračica u iznosu od 4,83 miliona eura.\n– Svega nekoliko sedmica ranije usvojen je četvrti aneks kojim je definisano da će građani za vodosnabdijevanje puta dati dodatnih 14,2 miliona eura. Prije toga smo saznali da petlja Smokovac i pristupni putevi nisu ni razmatrani prilikom ugovaranja cijene od 809 miliona, pa i to moramo dodatno da platimo najmanje 30 miliona eura. Ovakvo dodavanje navodnih „naknadnih radova” koji nisu dio glavnog projekta je direktna posledica hronične netransparentnosti koja prati ovaj projekat, počev od potpisivanja kada je tadašnji ministar saobraćaja Ivan Brajović odbio da pruži osnovne informacije o ekonomskoj računici, pa sve do ministra Osmana Nurkovića, koji sasvim očigledno ne želi javnosti da saopšti šta smo sve dobili za kredit od 809 miliona eura – ocijenio je Milovac.\nMANS je, kako je kazao, od početka realizacije ovog projekta tražio da se uspostavi nezavisna kontrola ne samo nad trošenjem najvećeg kredita kojeg smo ikada uzeli, već i realizacije samog ugovora o izgradnji.\n– Umjesto toga, dobili smo nekoliko državnih komisija koje su se zavjetovale na ćutanje o kontroli ovog projekta, pa samim tim nije neobično da je država navodno ugovorila izgradnju puta bez pristupnih saobraćajnica, priključaka na petlju, same petlje, bez vodosnabdijevanja i bez elektromreže – rekao je Milovac.


Vulin u kondicionom maršu sa pripadnicima „Kobri“ – RTV SUNCE Arandjelovac\nHome » Srbija » Vulin u kondicionom maršu sa pripadnicima „Kobri“\nVulin u kondicionom maršu sa pripadnicima „Kobri“\nVulin je, posle marša na relaciji Ripanj – Parcani – Ralja, rekao da bez obzira koje zadatke obavljali i koja jedinica je u pitanju, svi naši pripadnici uvek vode računa da održavaju fizičku kondiciju i da obuka bude na najvišem mogućem nivou, navodi se u saopštenju Ministarstva odbrane.\nNaglasio je da bataljon vojne policije specijalne namene „Kobre“ vodi računa o bezbednosti najznačajnijih ljudi u državi, ali vodi računa i o tome da uvek bude spreman da zaštiti svakog građanina zemlje i odgovori na svaku pretnju koja može da ugrozi zemlju.\n„Danas je bataljon na čelu sa ministrom odbrane realizovao marš u dužini 20 kilometara, čiji je cilj bio podizanje psiho-fizičke sposobnosti pripadnika. Ovakvi marševi realizuju se više puta u toku godine“, poručio je kapetan Torbica.\nPrema njegovim rečima marš je realizovan u najkraćem vremenskom periodu, što govori da su osposobljeni za izvršavanje svih postavljenih zadataka.\nPrethodna: Brkić se vratio u Vojvodinu da završi karijeru\nSledeća: Ljajić: Nećemo oduzimati licence agencijama


Trening iz pripreme EU projekata u Beogradu 7-9. septembar 2016. – EU projekti\nZa sve early bird prijave koje stignu do 29. avgusta (do 17 sati) obezbedili smo specijalan popust od 2.000 dinara na kotizaciju.\nKrajnji rok za dostavljanje prijava je 6. septembar do 17 sati.\nVladimir je nagrađivani autor, predavač i menadžer međunarodnih projekta sa više od 15 godina iskustva u programima evropskih integracija i razvojne pomoći širom Centralne i Jugoistočne Evrope, Turske i Bliskog istoka. Iza sebe ima 31 projekat, 157 održanih treninga/predavanja, 33 miliona evra povučenih iz EU fondova uz 85% win rate-a njegovih projekata.\nDatum održavanja treninga: 7 – 9. septembar 2016.\nCena po učesniku: 17.000 dinara, ili 15.000 dinara ako se prijavite do 29. avgusta


Održan prvi sastanak Radne grupe za rani razvoj, posebnog tela Saveta za prava deteta\nPrvi sastanak radne grupe za rani razvoj dece, posebnog tela Saveta za prava deteta Vlade Republike Srbije, održan je 15.10.2018. godine u Beogradu. Radna grupa je formirana odlukom Saveta za prava deteta 1. marta 2018. godine, u cilju postizanja koordinacije politika na nacionalnom nivou.\nPredsednica posebne radne grupe za rani razvoj dece je Anamarija Viček, državna sekretarka u Ministarstvu prosvete, nauke i tehnološkog razvoja. Radna grupa u punom sastavu ima osam članova, a pored predstavnika Saveta za prava deteta iz relevantnih resora jedna od stalnih članica je i Jasmina Miković iz Praxisa, predsednica Upravnog odbora MODS-a. Na prvom sastanku radne grupe, kao predstavnici MODS-a, učestvovali su Saša Stefanović, direktor MODS-a i Jasmina Miković.\nPrvi sastanak je bio posvećen razgovoru o strateškim prioritetima u oblasti ranog razvoja dece i načinu implementacije Poziva na akciju – Zajednička poruka ministara Vlade Republike Srbije – podrška deci u ranom detinjstvu i njihovim porodicama. Ujedno su razmatrane mogućnosti za unapređenje koordinacije aktivnosti različitih resora i drugih aktera u oblasti ranog razvoja.\nU narednom periodu, radna grupa će raditi na iniciranju mera za izradu celovite i koherentne politike koja je usmerena na decu ranog uzrasta, uključujući i integraciju politika podrške deci na ranom uzrastu u Nacionalni plan akcije za decu, kao i na definisanju preporuka za ostvarivanje važnih socijalnih indikatora u oblasti podrške deci u ranom detinjstvu.\nZbog čega je formirano posebno telo Saveta za prava deteta koje će se baviti ranim razvojem?\nRani razvoj predstavlja jedan od prioriteta Vlade Republike Srbije i prepoznat je u ključnim nacionalnim i međunarodnim dokumentima kao što su Konvencija Ujedinjenih nacija o pravima deteta, Konvencija o pravima osoba sa invaliditetom, Ciljevi održivog razvoja, Program reformi politike zapošljavanja i socijalne politike, Akcioni plan za Poglavlje 23 i Zajedničke smernice EU za prelazak sa institucionalne na negu u zajednici. S obzirom na važnost ovog perioda u razvojnom dobu svakog pojedinca, kao i to da svako dete ima pravo na puno ostvarivanje svojih potencijala, neophodno je da se sistemski pruži podrška detetu i porodici koja će biti holistička i potpuna. Kako bi se to dostiglo, mehanizmi na nacionalnom i lokalnom nivou treba da omoguće koordinaciju programa i usluga. Postojeći zakonodavni i strateški okvir podrške deci u različitim resorima (zdravlje, obrazovanje, socijalna zaštita) potrebno je konsolidovati, dopuniti i osigurati njegovu primenu, kroz adekvatno finansiranje.\nKonvencija o pravima deteta Rani razvoj dece


Lovački savez: Srbijašume ne mogu gazdovati lovištima\n12:35: PM četvrtak 21 januara, 2021\nPosted on 25. septembra 2016. at 11:16 by Ist Media\nBOR, (IST Media) Lovačko udruženje „Bakar Bor“, proslavilo je 45 godina osnivanja, a ova svečanost obeležena je na najbolji način, useljenjem u novu prostorij u Mesnoj zajednici „Metalug“.\nAca Kušljić, predsednik ovog udruženja koje se bavi i uzgojem i prihranom divljači, zadovoljan je zbog toga, jer se „Bakar Bor“, kako kaže skoro pola veka selilo iz jednog u drugi prostor.\n„Konačno smo, zahvaljujući razumevanju opštine, RTB Bor, ali i brojnih sponzora obezbedili lepo uređene prostorije. Naš zadatak će u narednom periodu biti izgradnja hladnjače, jer bez nje, lov više neće smeti da se obavlja“, rekao je Kušljić.\nBorski lovci konačno u svojim prostorijama\nSvečanosti borskih lovaca prisustvovao je i predsednik Lovačkog saveza Srbije Dragan Šormaz, koji je rekao za Ist Media da „Srbijašume“ i „Vojvodinašume“ ne mogu upravljati lovištima, i da bi usvajanjem novog zakona o lovstvu, koji je u pripremi, bio zaustavljen haos u ovoj oblasti.\n„Gde god su oni gazdovali bila je katastrofa, pa smo tako u jednom zatvorenom lovištu kojima gazduju ‘Srbijašume’ pronašli smo samo 16 ženki muflona čime je onemogućena reprodukcija. Tu se lovilo bez kontrole i papira“, rekao je Šormaz.\nOn smatra da su neke „interesne i finansijski moćne grupacije“ tražile svoj interes u lovstvu Srbije, nakon zakona donetog 2010. godine.\n„Neki su naivno i nevoljno ili možda čak i svesno, želeli da unište lovačku organizaciju i da lovišta u Srbiji preuzmu interesne grupacije“, kazao je on.\nPrema njegovim rečima, novi zakon treba da uprostiti pravilnike i smanji administrativne poslove, ali je potrebno i uraditi plan izlova kako bi lov postao održiv, kako to ne bi postala „hajka po šumama“.\n„Danas je upravnik lovišta u obavezi da dnevno napiše gomilu papira umesto da bude na terenu, da vidi gde treba napraviti hranilicu, gde ima problema sa deponijom na lovištu, da pripremi prehranu za neke životinje koje zimi bez nje ne može preživeti“, objasnio je predsednik Lovačkog saveza Srbije.\nOn kaže i da su „interesne grupe radile na stvaranju „manjih lovišta.\n„Zamislite lovišta u istočnoj Srbiji gde seljaci ne mogu da idu u lov, nego moraju da plate ulazak u lovište nekome iz Beograda, Subotice, Minhena ili Sidneja“, kazao je Šormaz.\nLovci su, inače, danas u nezavidnoj situaciji jer u nekim krajevima u Srbiji narod traži da više lovi pošto im divljač čini štetu, dok ih sa druge strane neke organizacije nazivaju „ubicama“.\n„I jedno i drugo je preterivanje, jer mora da se vodi računa o divljači i životnoj sredini, ali i štetama koje ta divlja čini“, kazao je Šormaz.\nLovačka udruženja danas deluju kroz Lovački savez Srbije koji gazduje sa 93 odsto lovišta i to je nabrojnija nevladina organizacija u Srbiji.\n„Ne postoji ni brojnija ni snažnija organizacija u Srbiji sa tradicijom od 120 godina postojanja“, zaključio je Šormaz.


Sa pripreme prethodne Mostre\nObično se ostvarenje koje dobije čast da otvori Mostru kasnije nađe među nominovanim za Oskare, podseća britanski list "Gardian".\nSnimljen u 3D tehnologiji, "Everest" je deseti igrani film islandskog reditelja Baltazara Kormakura koji je za ovu priliku okupio prvoklasnu glumačku ekipu.\nGlavni glumci u ovom izuzetnom avanturističkom trileru su Džejk Džilenhal i Džejson Klark, u ulozi vođa suparničkih ekspedicija koje se suočavaju sa brojnim izazovima tokom uspona na najviši vrh, a repliku im daju Džoš Brolin, Kira Najtli, Džon Houks, Sem Vortington, Robin Rajt i Emili Votson.\nScenario potpisuju dvojica britanskih veterana: Vilijam Nikolson (Gladijator, Zemlja senki, Nepokoren) i Sajmon Bofoj koji je osvojio Oskara za "Milionera iz blata", a bio je nominovan i za komediju "Do gole kože". Oni su adaptirali scenario na osnovu pet knjiga napisanih o ovoj nesreći koja je ostala zapamćena kao jedna od najvećih tragedija na Everestu.\n"Planinarski" filmovi su poslednjih godina dobro prolazili kako kod kritike tako i kod publike. Godine 2003, dokudrama "Touching the Void" o stravičnoj avanturi dvojice planinara na Andima, osvojila je Bafta nagradu za najbolji dokumentarac, dok je film "127 sati" Denija Bojla nominovan za čak šest Oskara.


Milijaš nestrpljiv: Neka proslava titule bude neponovljiva – DELIJE.AT / DELIJE SALCBURG / DELIJE AUSTRIJA\nMilijaš nestrpljiv: Neka proslava titule bude neponovljiva\nIskusni vezista osvrnuo se na fantastičnu sezonu koja je na izmaku\nKapiten Crvene zvezde Nenad Milijaš prvi meč u crveno-belom dresu odigrao je protiv Voždovca, a 12 godina kasnije on će Zmajeve dočekati na poslednjoj utakmici u sezoni, sa šampionskim peharom u rukama.\nIz mnogo razloga je ova titula zauzima poseban značaj u karijeri najiskusnijeg prvotimca crveno-belih.\n„Želeo bih da na meču sa Voždovcem pred punim tribinama podignemo pehar i da na pravi način proslavimo osvajanje titule sa našim navijačima. Ova titula mi je drugačija jer sam sada najstariji i najiskusniji u ekipi i osećam je na neki poseban način. Ovo će mi biti drugi put da kao kapiten Zvezde podižem pehar i mogu da kažem da sa nestrpljenjem očekujem taj trenutak. Od naših navijača tog dana očekujem, kao i uvek, nešto neponovljivo i nešto što do sada nije nigde bilo viđeno“, rekao je Milijaš.\nIskusni vezista osvrnuo se na fantastičnu sezonu koja je na izmaku.\n„Sigurno ću ovu sezonu pamtiti mnogo bolje nego neke prethodne, posebno zbog dobrih rezultata u domaćem prvenstvu, kao i u Evropi. Dugo godina nismo ostvarili ovakav uspeh i sigurno će se o ovoj sezoni još dugo pričati i svi ćemo je pamtiti. Nadam se da će se sledeće godine desiti još bolji rezultati pa da mogu da zaboravim što pre ovu titulu, a da pamtit novu, osvojenu još dominantnijom i boljem igrom. Navijam za to da ovu titulu ne pamtim najduže“.\nZvezdin kapiten u crveno-belom dresu osvojio je četiri šampionske titule. Od 2006. godine u tri navrata nosio je Zvezdin dres, a za to vreme odigrao je 243 utakmice i postigao 68 golova.\n„Pamtim prvu titulu koju sam osvojio u crveno-belom dresu, kao i svakom Zvezdašu i meni taj moment zauzima posebno mesto u srcu. Sa druge strane, najteže je bilo kada smo pod vođstvom Slaviše Stojanovića osvojili šampionsku titulu. Imali smo problema u klubu, dugo se čeklala ta titula. Posle sedam godina uspeli smo da je vratimo na Marakanu i ona mi je baš ostala u sećanju. Hvala Bogu, došla su lepša vremena i sada se svi zajedno radujemo novim uspesima“, poručio je Milijaš.\nGolčina! Pa, Zvezda će sad još više da “zagrize“ za njega (Video)\nMomak koji je na listi Zvezdinih pojačanja ove zime, danas je postigao prelep gol i doneo pobedu svom timu U utakmici 15. kola grčke Superlige, Olimpijakos je na svom trenu savladao ekipu Janjine sa 1:0, a čovek odluke bio je Marko Marin, koji se od ovog vikenda ponovo pominje kao moguće pojačanje Crvene zvezde. On je bio strelac […]\nPosted on 3. oktobra 2018. 3. oktobra 2018. Author Webmaster\nZvezda i tri kapitena Vojvodine u istom prelaznom roku: Medojević na korak od Marakane\nPosted on 18. maja 2018. 18. maja 2018. Author Webmaster\nPosle Melega i Jovančića, još jedna bivša uzdanica Lala na pragu stadiona Rajko Mitić Damijanu Le Taleku će biti ponuđeni fantastični uslovi za prilike u srpskom fudbalu, ali se čini da je Crvena zvezda pronašla novog igrača sličnih karakteristika, koji baš kao i Francuz može da pokriva dve pozicije u timu, štopersku i mesto zadnjeg veznog […]\nJoš jedan velikan hoće Adžića, Zvezda saterana uza zid\nVujadin Savić za MOCART Sport: Ovo je Milojeva titula!


Na spisku zemalja, koje su interesantne za Američku agenciju za globalne medije u pogledu sprovođenja obrazovnih događaja za predstavnike lokalnih medija, nalazi se i Srbija\nAmerička agencija za globalne medije (USAGM) planira da sprovede niz obrazovnih programa sa ciljem „podrške slobodi govora“ i radu „nezavisnih medija“ u različitim regionima sveta, uključujući istočnu Evropu i centralnu Aziju.\n„Ovo će omogućiti Američkoj agenciji za globalne medije da realizuje zadatke u oblasti organizovanja treninga za medije i konferencija za povezane strukture u cilju podrške slobodi izražavanja i nezavisnim medijima širom sveta. Ovakvi događaji učvršćuju medijski potencijal lokalnih organizacija i pomažu mrežama povezanim sa USAGM-om, čiji zaposleni ujedno čine i većinu publike na događajima“, kaže se u dokumentu.\nSaglasno objavljenim uslovima, budući korisnici ovih sredstava će imati obavezu planiranja, koordinacije, podrške, organizacije i nadzora toka događaja različitih razmera. Pored toga oni će morati da traže neophodnu opremu i lokacije za treninge, da sarađuju sa učesnicima i ekspertima, organizuju njihova putovanja, pregovaraju sa lokalnim predstavnicima vlasti i medija, kao i da distribuiraju štampani materijal.\nZa svaki događaj, u zavisnosti od lokacije, predviđen je budžet od 20.000 do 35.000 dolara, sledi iz odgovora američke vlade na pitanje potencijalnih dobavljača.\n„Američka agencija za globalne medije godišnje sprovodi do 20 treninga u celom svetu“, navodi se u dokumentu.\nNa spisku zemalja, koje su interesantne za USAGM u pogledu sprovođenja obrazovnih događaja za predstavnike lokalnih medija, nalaze se Kina, Srbija, Crna Gora, Moldavija, Belorusija, Ukrajina, baltičke države, Jermenija, Gruzija, Azerbejdžan, Kazahstan i Kirgizija.\nAmerička agencija za globalne medije koordiniše rad medijskih korporacija koje finansira američki Kongres, kao što su „Glas Amerike“ i „Radio slobodna Evropa“/ „Radio sloboda“, koje se u Rusiji smatraju stranim agentima.\nIzvor Sputnjik, 08. mart 2021.\nPreporučujemomediji u SrbijiSADsloboda govoraSrbija


Ćurić sa ambasadorom Mađarske - Povezati Trebinje sa mađarskim gradovima | Herceg Televizija Trebinje\nGradonačelnik Trebinja Mirko Ćurić ugostio je danas ambasadora Mađarske u BiH Kristijana Pošu kao i predstavnika iz sektora za ekonomska pitanja u ambasadi Duška Karegića.\nĆurić i Pošu su razmijenili informacije iz više oblasti – ekonomije, poljoprivrede i kulture te razgovarali o potencijalnim aspektima saradnje u navedenim oblastima.\nGradonačelnik Ćurić upoznao je ambasadora sa kapacitetima Trebinja u oblasti turizma, kao i komparativnim prednostima koje se ogledaju u dobrom geografskom položaju našeg grada, blizini Jadrana, pogodnim klimatskim uslovima, kapacitetima u oblasti ruralnog turizma i dobroj gastronomskoj ponudi našeg kraja.\nGradonačelnik je ambasadoru ukazao i na to da Trebinje ima važne strateške i ekonomske planove, a jedan od njih je i uspostavljanje slobodne zone, prve u Republici Srpskoj, koja će domaćim, ali i stranim privrednim subjektima biti posebno interesantna zbog različitih poslovnih pogodnosti.\nIzrazivši zahvalnost za prijem u Gradskoj upravi, ambasador Mađarske istakao je da postoji veliki prostor za saradnju sa Trebinjem, a posebnu zainteresovanost iskazao je za oblast ekonomije, finansija i bankarstva te kulturno povezivanje, kao i uspostavljanje bližih veza između Trebinja i nekog od mađarskih gradova.\nKao inicijalni korak u saradnji, ambasador Poša i gradonačelnik Ćurić danas su razgovarali i o događaju koji će Ambasada Mađarske, u saradnji sa Gradom Trebinje, organizovati 2. juna u Trebinju. Kako je danas rečeno, ovom prilikom biće upriličen kulturni program (klavirski koncert), a događaju će prisustvovati ambasadori zemalja iz grupe V4 (Poljska, Mađarska, Češka i Slovačka). Mađarski ambasador će se ovom prilikom sastati sa trebinjskim studentima i posjetiti Narodnu bibilioteku Trebinje, te će biti održan još jedan sastanak sa gradonačelnikom Trebinja i predstavnicima Gradske uprave.


SRBIJA SE SPREMILA ZA KORONU Imamo reagense za novi virus, postavljenje kamere (VIDEO) | Happy BSC portal\nTakođe, istakao je da je Srbija jedna od retkih zemalja koja već ima reagense za utvrđivanje najnovijeg virusa, upavo na Infektivnoj klinici.\n- Radimo sve što preporučuje SZO, čak i više od toga kako bi naše građane zaštitili - rekao je Lončar novinarima na beogradskom aerodromu.\nDodao je da je i predstavnik Svetske zdravstvene organizacije u Srbiji rekao da je naša zemlja apsolutno u rangu svih razvijenih evropskih zemalja po spremnosti da reaguje u situacijama pojave novog virusa.\nLončar je naveo da je najvažnije da se utvrdi na koji se način virus prenosi, jer je utvrđeno da se prenosi i sa čoveka na čoveka, a ne samo sa životinja na ljude, kako se prvobitno mislilo, jer se virus preneo na medicinske radnike koji su bili u kontaktu sa pacijentima.\nMinistar je istakao da će Ministarstvo zdravlje podići nivo zaštite zdravstvenih radnika u našoj zemlji, iako za to, kao kaže, nema potrebe, ali iz preventivnih razloga.\nNajavio je da će danas SZO, posle hitnog zasedanja, dati nove preporuke za dalje postupanje radi sprečavanja širenja virusa.\nMinistar zdravlja je kazao da bi saznanje kako se virus prenosi mnogo olakšalo dalje korake, dodajući da bi sledeći naredni korak mogao biti izdavanje brošure za sve putnike, kao uputstvo kako da se ponašaju ukoliko dobiju temperaturu nekoliko dana posle putovanja.\nLončar apeluje na sve građane Srbije i Kineze da ne putuju u kineski grad Vuhanu, gde je najveći broj obolelih od tog virusa i gde se inače virus i pojavio, kao i u sva ostala područja gde je došlo do zaraze, kako se širenje ne bi prenelo i u našu zemlju.\nPovišena temeratura, bol u grlu, malaksalost i otežano disanje su simptomi koronavirusa, koji su, kaže Lončar, slični kao kod prehlade, ali je komplikacije nastaju, upozorava ministar, kada virus izazove upalu pluća.\nOsim na beogradskom aerodromu, kamere će biti postavljene i na niškom aerodromu i na graničnim prelazima, rekao je Lončar.\nSrbija je pooštrila kontrolu na graničnim prelazima zbog koronavirusa, od koga je u Kini obolelo 400 ljudi i umrlo devet osoba.


Crna Gora: Pomoć Montenegro Airlinesu iznosi 133 miliona evra od početka godine - Svet - Dnevni list Danas\nPočetna » Svet » Crna Gora: Pomoć Montenegro Airlinesu iznosi 133 miliona evra od početka godine\n0Piše: FoNet 11. septembra 2020. 10.14\nKako se navodi, Vlada Crne Gore je 21. jula Montenegro Airlinesu uplatila 10,4 miliona evra za kratkoročnu likvidnost kompanije, dok je dodatnih 25 miliona evra prosleđeno aviokompaniji 25. avgusta.\nKrajem prošle godine, crnogorska vlada se obavezala da će dati 150 miliona evra svom nacionalnom prevozniku tokom šest godina. U početku je ove godine trebalo da bude dodeljeno 66 miliona evra Montenegro Airlinesu.\nMeđutim, u svojim amandmanima na državni budžet u julu, vlada je samo ove godine za prevoznika odredila ukupno 133 miliona evra zbog pandemije koronavirusa.\nMontenegro Airlines, koji upravlja flotom od samo četiri aviona i oslanja se na letnju turističku sezonu kako bi ojačao finansije, u prvih sedam meseci ove godine ostvario je pad prihoda od 80 odsto u odnosu na isti period prošle godine, kada je ta aviokompanija imala prihod od oko 30 miliona evra, a u prvih sedam meseci 2020. Samo 6 miliona evra.\nlikvidnost, montenegro erlajns, Vlada Crne GorePodgorica


Anđeli Ristić se smeška mesto u reprezentaciji Srbije - juGmedia\nAnđeli Ristić se smeška mesto u reprezentaciji Srbije\nKomentari su isključeni na Anđeli Ristić se smeška mesto u reprezentaciji Srbije\nVRANJE – Anđela Ristić iz ženskog odbojkaškog kluba „Panda“ iz Vranja, dobila je poziv za pripreme u kamp reprezentacije Srbije u Bečeju.\nAnđela Ristić će od 11 do 21. jula trenirati sa svojim vršnjakinjama iz cele Srbije i pokušati da izbori mesto u pionirskoj reprezentaciji Srbije.\nIz kluba ističu da je ovo veliko priznanje i podstrek da se nastavi sa radom na jos većem nivou u Odbojkaškom klubu Panda i Ženskom odbojkaškom klubu Vranje\n“Ovo je veliki uspeh za trenere koji rade sa mlađim kategorijama i naravno za naš grad, jer se nadamo da će kontinuiranim radom u budućnosti biti više ovakvih perspektivnih odbojkašica” rečeno je u klubu “Panda”.\nAmbasador Austrije dr Johanes Ajger posetio Pirot\nSudije ne mogu da se odbrane od komaraca\nLESKOVAC – U dvospratnom zdanju Privrednog suda u Leskovcu vlada najezda komaraca i strah od epidemije, koja preti iz podruma sa ustajalom vodom. Sudije koji presuđuju o milionima nisu u stanju da se izbore sa ovim problemom. (više…)\nVRANJE - Nacionalna služba za zapošljavanje saopštila je da će se u subotu, 25.januara preko Poštanske štedionice početi sa isplatom naknade za nezaposlene raseljene. (više…)\nU prvih pet meseci ove godine usluge aerodroma "Konstantin Veliki" u Nišu koristilo je 145.067 putnika, čime je niška vazdušna luka za 20.000 ili 16,1 odsto premašila ukupan broj putnika opsluženih u 2016. godini, pokazuje zvanična statistika JP "Aerodrom"…


Alitalia - promocija do Severne Amerike - Aviokarta.net\nVesti » Alitalia – promocija do Severne Amerike\nNakon promocija za Italiju, Evropu i Južnu Ameriku, Alitalia, koja sada posluje u okviru Etihadove globalne alijanse, objavila i niže cene za gradove Amerike. To su gradovi za koje Alitalia leti iz Beograda preko Rima ili Milana.\nCene za 6 gradova su prikazane u tabeli i na našoj mapi. Ove cene su ukupne cene, pored same karte tu je i prtljag (1 kofer do 23 kg), kao i posluženje na letovima, sve takse, kao i naknada za izdavanje karte.\nProdaja po ovim cenama traje do 29. novembra.\nU saradnji sa našom Air Serbijom, kao i sa Air Franceom i američkom Deltom, Alitalia povezuje Beograd sa velikim brojem američkih i kanadskih gradova. Možete putovati preko Rima i Milana, zatim dalje preko Njujorka ili Atlante. Mreža linija vam omogućava da vaš agent može da za vas pronađe najpovoljnije cene.\n* Cena uključuje sve takse, prtljag i posluženje na letovima\n* Cene važe za putovanja u novembru, januaru, februaru, martu.


VW gradi šest gigafabrika automobilskih baterija › Made-in-Germany.rs\nVW gradi šest gigafabrika automobilskih baterija\nNemačka Volkswagen grupacija imenovala je upravni odbor nove kompanije koja će praviti baterije za električne automobile, zahvaljujući čemu će ovaj auto-gigant postati bitan igrač na globalnom tržištu tih komponenti.\nU pitanju je nezavisna, evropska kompanija kojom će upravljati Frank Blome sa odborom od šest stručnjaka iz područja tehnologije, nabavke, proizvodnje i finansija. Upravni odbor će početi sa radom u Zalcgiteru 1. jula i nadziraće ukupan proces proizvodnje baterija za električne automobile, od nabavke i obrade sirovina, preko razvoja baterijskih ćelija, do upravljanja sa šest prvih gigafabrika.\nNova kompanija će se baviti i drugim područjima koja su u vezi sa korišćenjem baterija, na primer kao što je skladištenje energije u domaćinstvima ili recikliranje. Sedište kompanije biće u Zalcgiteru, središtu proizvodnje baterija Volkswagen grupacije u Evropi.\nOd MiG na 31/05/2022 / AKTUELNO / Ostavite komentar\nRhenus Srbija ostvario rast od 460% u 2021.


Samo dan nakon američkih pretnji, Rusi testirali novi laser (video)\nA. J. 6. decembra 2018. 19:32\nRuski mediji objavili su snimak najnovijeg laserskog oružanog sistema, zvanog „Peresvet“. Potez dolazi samo dan nakon što su SAD zapretile da će se povući iz Sporazuma o likvidaciji raketa srednjeg i kratkog dometa.\n„Laserski sistem ‘Peresvet’, baziran na novim fizičkim principima, ušao je u fazu testiranja, čime je zvanično započeo službu u okviru ruskih oružanih snaga“, navodi vojni list Krasnaja zvezda.\nVojno osoblje koje rukuje novim sistemom podvrgnuto je posebnoj obuci na vojnoj akademiji „Možajski“ u Sankt Peterburgu.\nOvo je u skladu i sa redovnim godišnjim obraćanjem ruskog predsednika Vladimira Putina, koji je u martu obećao nove oružane sisteme u bliskoj budućnosti, a laserski sistem „Peresvet“ imao je prvo predstavljanje u julu.\nIako nisu obelodanjene specifikacije uređaja, „Peresvet“, čije ime potiče od ruskog monaha iz 14. veka koji se borio protiv Tatara u bici na Kulikovom polju, trebalo bi da služi kao protivvazduhoplovni i protivraketni sistem.\n„Korišćenje laserskog snopa je mnogo ekonomičnije i preciznije od konvencionalnih raketnih sistema“, objašnjava vojni analitičar Viktor Murakovski.


Alimpijević za kraj godine poziva na oprez! - Sportska centrala\nAlimpijević za kraj godine poziva na oprez!\n24 dec 2017. 12:16\nKošarkaši Crvene zvezde i Mega Bemaksa, odmeriće snage u ponedeljak od 18 sati u dvorani ,,Pinki“ u Sremskoj Mitrovici u okviru 13. kola ABA lige.\nCrvena zvezda će ovim mečom staviti tačku na uspešnu 2017. godinu u ABA ligi gde su treći put u nizu stigli do titule regionalnog šampiona.\nMečevi crveno-belih i ekipe iz Mitrovice donosili su u bliskoj prošlosti dosta uzbuđenja,a ovaj duel, drugi u ligaškom delu sezone, stiže posle vrlo naporne serije koju je regionalni šampion imao u prethodnih 8 dana, igrajući utakmice u Valensiji, Baru, Istanbulu i Beogradu.\nTrener Crvene zvezde, Dušan Alimpijević govorio je za sajt kluba o predstojećem meču, gde poziva na oprez.\n– Ekipa Mege gaji prepoznatljiv stil igre, sa poznatim sistemom trenera koji to odlično radi godinama. Mi ulazimo u ovu utakmicu posle nekoliko treninga i to je bila dobra situacija za nas, jer smo bili u prilici da to uradimo posle serije teških putovanja. Treninzi su nam bili neophodni i zbog uklapanja novog igrača Dilana Enisa. Utakmice sa Megom su tradicionalno zanimljive i to je nešto što će nas dodatno pozvati na opreznost. Rezultati u poslednjih nekoliko kola takođe pokazuju da moramo biti maksimalno oprezni u svakoj utakmici, rekao je Alimpijević i dodao da neće moći da računa na Ognjena Dobrića koji je doživeo povredu skočnog zgloba na treningu.\nKapiten crveno-belih Branko Lazić, očekuje dobru utakmicu i nastavak serije pobeda u regionalnom takmičenju:\n– Položaj ekipe Mege u ovogodišnjoj ABA ligi nas ne zavarava, posebno što su nekoliko utakmica gubili u završnicama poput mečeva sa Cedevitom i Cibonom. Radi se o mladom i ambicioznom timu, koji igra vrlo agresivno, i koji sa klupe vodi trener koji je već nekoliko sezona tu. Imali su vremena da treniraju i da se pripreme za ovu utakmicu. Sa druge strane, i nama je dobro došlo osveženje i prilika da treniramo prethodna dva dana posle serije putovanja i teških utakmica. Moramo da odigramo dobru odbranu za početak i da se držimo plana koji smo pripremili za ovaj meč, ističe Lazić.\nMeč u Sremskoj Mitrovici igra se u ponedeljak od 18 časova, a 2017. godinu crveno-beli, što se tiče takmičarskih utakmica, završavaju duelom sa Armanijem u Milanu u petak.\nUprava Dinama iz Zagreba je treneru Igoru Jurčeviću uručila otkaz nakon dva i po meseca i u...\nMarko- 7 jul 2020. 09:05 0\nMilos- 6 jul 2020. 23:59 0\nOdigrane su i poslednje dve utakmice 34. kola španske Primere. Sevilja je napravila novi krupam korak korak ka plasmanu...


Održana 93. sednica Opštinskog veća S. Palanke\nSve tačke predvidjene dnevnim redom su usvojene\nNa 93. sednici, ovog saziva, Opštinskog veća Opštine S. Palanka, dnevnim redom je bilo predvidjeno ukupno 14 tačaka za razmatranje i eventualno usvajanje. Sve su jednoglasno usvojene i većina tema naći će se se pred odbornicama na narednom skupštinskom zasedanju.\nČlanovi Opštinskog veća su, izmedju ostalog, usvojili odluku o uslovima i načinu ostvarivanja prava na naknadu troškova za vantelesnu oplodnju i priprema za vantelesnu oplodnju. Pogodnost je da će parovi, koji su odluče na takav korak, od strane lokalne samouprave biti novčano zbrinuti, kada su troškovi u pitanju. Inače, sredstva za vantelesnu oplodnju su predvidjna budžetom opštine za tekuću godinu.\nDopunjen je program obnove objekata javne namene, u koji su uvrštene sanacije OŠ HRŠ i Doma zdravlja, pored objekata oštećenih u nedavnim poplavama. Nadležnoj republičkoj instanci biće upućem ovaj dopunjeni nacrt.\nUtvrdjen je i predlog odluke o pristupanju izradi Lokalnog akcionog plana za mlade opštine Palanka za period od 2016. do 2020. godine.\nObrazovana je Komisija za procenu ulaganja na Gradskom bazenu "Milan Elezović" i usvojen izveštaj o naplati zauzeća javnih površina za prodaju poklona za vreme novogodišnjih i božićnih praznika. Opštinska uprava je prihodovala 20 hiljada dinara.


Jutrošnja akcija Kosovske policije još jedna je provokacija kosovskog premijera Aljbina Kurtija pred lokalne izbore. Obavestio sam specijalnog izvestioca Evropske unije za dijalog Miroslava Lajčaka, kazao je direktor Kancelarije za Kosovo i Metohiju Petar Petković. Predsednik Srbije Aleksandar Vučić se uputio u Rašku na sastanak sa Srbima sa Kosova.\nTanjug, TV Hepi, RTS\nKosovska policija je upala i pretresala gradske apoteke, poslovni, stambeni prostor, skladišta robe u Severnoj Mitrovici i proveravala carinsku dokumentaciju.\nPetković je ističe da je takvo ponašanje Prištine prevršilo svaku meru i dodao da Kurti svakim svojim potezom pokušava da produbi krizu.\n"Dok mi sve rešavamo dijalogom imate Kurtija i druge koji krizama rešavaju stvari kako bi zauzeli sever Kosova što im je opsesija. Pokušavaju da kriminalizuju sever", rekao je Petković i dodao da vlasti u Prištini poslednjim potezima pokušavaju da kompenzuju poniženje koje su pretrpeli poslednjim dogovorom u Briselu.\nPetković je pojasnio i da Priština pretresima apoteka i magacina sa lekovima pokazuje da krši sve sporazume, da im dijalog nije bitan i da pokušava da pridobije poene pred izbore.\n"Iz dana u dan, pogotivo posle dogovora i povlačenja Rosu sa Jarinja i Brnjaka, sada Priština izmišlja i stvara nove krize, izmišlja nepostojeće probleme kako bi policija upala na sever KiM. To radi u poslednjoj nedelji pred izbore. Kurti to smišljeno radi i pokušava da napravi nove nerede jer jednostrani potezi koje je pokušao su propali i sada ide na plan B, C, itd", rekao je Petković.\nKako je kazao narod više ne može da trpi Kurtijev teror i apelovao na Srbe sa Kosova da ostanu uzdržani i da ne reaguju na provokacije.\n"Naš narod dobro zna da ima jaku državu Srbiju i predsednika Aleksandra Vučića koji stoje uz svoj narod. Od presudnog je značaja da izađemo na izbore i sačuvamo 10 opština", rekao je Petković.\nPredsednik Srbije Aleksandar Vučić uputio se danas u Rašku na hitan sastanak sa predstavnicima Srba na Kosovu.\nVučić se na taj potez odlučio nakon što je Kosovska policija upala u severni deo Kosovske Mitrovice, a u Zvečanu teško povređen Srbin koji je upucan s leđa.\nPremijerka Srbije Ana Brnabić pozvala je danas međunarodnu zajednicu, NATO i KFOR, da hitno reaguju i "zauzdaju kosovskog premijera Aljbina Kurtija", navodi se u saopštenju iz njenog kabineta.\nOna je to izjavila povodom upada Kosovske policije u Severnu Mitrovicu i pretresa gradske apoteke, poslovnog, stambenog prostora, skladišta robe, što je uznemirilo građane koji su izašli na ulice u znak protesta i zabrinutosti.\n"Situacija je više nego dramatična i ovo je poslednji trenutak u kojem je neophodna jasna reakcija kako bi se zaustavila ludačka politika koju sprovodi Priština. Ovakvo ponašanje je prevršilo svaku meru i dovodi nas na ivicu haosa", rekla je Brnabić, navodi se u saopštenju iz njenog kabineta.


Natalija Miletić 29/10/2014\nAleksandar Vučić održao je u ponedeljak 30-minutno predavanje na Londonskoj školi ekonomije i političkih nauka (LSE), u okviru programa gostujućih predavača Centra za jugoistočnu Evropu (LSEE).\nZločin, pravo i moral\nNenad Dimitrijević 29/10/2014\nProšlo je godinu dana od kada Srđa Popović nije sa nama. Objavljujemo poglavlje iz knjige o njegovom delu, koja uskoro izlazi u izdanju Peščanika.\nRadio Eho Moskve 29/10/2014\nPrvo su razvukli Penzioni fond, a sada su se bacili na Fond nacionalnog blagostanja. Bez trunke stida oni metodom banditske podele plena uništavaju Fond deleći novac svojim drugarima koji ih podržavaju na vlasti.\nPolitička ekonomija ebole\nSatirični sajt Onion je kao i uvek pogodio suštinu problema: „Stručnjaci poručuju: od vakcine za ebolu deli nas samo 50 belaca“. Da su oboleli belci, kaže ovo kratko objašnjenje, problem ebole bio bi rešen.\nNatalija Miletić 28/10/2014\nDo kraja meseca ponovo će biti izabrani članovi Nacionalnog saveta za visoko obrazovanje. Ako se neki od kandidata zaista i nađu u tom telu, njemu teško da će neko verovati.\nKo je rekao samoupravljanje: Srbija do Rozarija\nBranislav Jakovljević 27/10/2014\nNeko ko je pre 20 godina zaposeo tezgu srpstva, danas se na nju penje kao na govornicu neoliberalnog kapitalizma. Kad god želi da kaže nešto o ekonomiji, Vučić se dohvati samoupravljanja.\nOvaj pokušaj skrnave tabloidizacije sa Goranom Jevtićem teško da će Blicu doneti porast tiraža koji bi ga preporučio Kabinetu i Službama: imaju oni svoja poverljiva lica.\nNedavni događaji ogolili su kolaps čitavog procesa pomirenja između Beograda i Prištine, koji se očigledno odvijao samo u uredu Ketrin Ešton.


tapkanje - Antistres Vodič\nEFT Matrix Reimprinting ili Reprogramiranje životne matrice uz pomoć EFT-a zvuči veoma komplikovano ali je u suštini jednostavan proces. Radi se o jednoj vrsti meditacije kroz koju vas vodi obučena osoba i u kojoj vi postajete terapeut svom “mlađem ja”. Sanja Ivanović je energetski psiholog, sertifikovani EFT trener, praktičar EFT Matrix Reimprinting tehnike i tvorac koncepta Emocionalni Detox. Član je ...\tOpširnije »\nVerovali ili ne, jedan od osnovnih uzroka stresa je osećaj krivice. Svako od nas ima način da se izbori sa time, kaže naša sagovorica, a tapkanje i energetska psihologija su jedan od njih. Ovu tehniku možete da radite svaki put kada osetite da vas krivica blokira u svakodnevnom životu…\tOpširnije »


Društva Srbije za odnose s javnošću u Novom Sadu otvorilo kancelariju Društva Srbije za odnose s javnošću u Novom Sadu otvorilo kancelariju – Personal magazin\nDruštva Srbije za odnose s javnošću u Novom Sadu otvorilo kancelariju\nJuče je na Novosadskom sajmu otvorena prva regionalna kancelarija Društva Srbije za odnose s javnošću. Na otvaranju kancelarije predsednik društva Miloš Đajić obratio se prisutnima i napomenuo je da je…\nJuče je na Novosadskom sajmu otvorena prva regionalna kancelarija Društva Srbije za odnose s javnošću.\nNa otvaranju kancelarije predsednik društva Miloš Đajić obratio se prisutnima i napomenuo je da je prva sednica UO društva održana upravo u Novom Sadu, te da zato nije čudo da se prva kancelarija Društva otvara upravo u Novom Sadu, te je dodao da najveći broj članova dolazi iz Vojvodine. Osnovni zadatak ove kancelarije biće širenje kruga članova i organizacija aktivnosti koje će direktno biti usmerene na razvoju i unapređenje ove moderne struke.\nPredsenik društava izjavio je i da ova aktivnost društva podrazumeva i određeni nivo odgovornosti i pozvao sradnike da na lokalnom nivou, u zavisnosti od mogućnosti, naprave projekte u saradnji sa Izvršnim većem Vojvodine i gradom Novim Sadom, koji će promovisati samu struku.\nDruštva Srbije za odnose s javnošću u Novom Sadu otvorilo kancelariju was last modified: December 12th, 2008 by Redakcija\nDruštvo Srbije za odnose s javnošćuPR\nMicrosoftov partner predstavlja najjači računar sa Windows Vistom\nSledi ukrupnjavanje IT tržišta


Ćuzulan: BiH trenutno u statusu neaktivne članice Partnerstva za otvorenu vlast - ISTOK - www.istokrs.com | Vijesti iz Istočne Hercegovine\nHome /Info/Društvo/Ćuzulan: BiH trenutno u statusu neaktivne članice Partnerstva za otvorenu vlast\nBosna i Hercegovina je trenutno, zbog zastoja u donošenju prvog akcionog plana, stavljena u status neaktivne članice Partnerstva za otvorenu vlast, rečeno je danas na pres-konferenciji, povodom obilježavanja Sedmice otvorene vlasti.\nBiH je pristupila Partnerstvu za otvorenu vlast 2014. godine i pred sebe stavila određene obaveze koje je neophodno ispuniti.\nPodsjetio je da je Savjetodavno vijeće formirano u maju prošle godine i od tada su radili na pripremi pojedinačnih akcionih planova, “tako da su četiri upravna nivoa izradila nacrte dokumenata i predložili područja poboljšanja unutar svakog nivoa vlasti”.\n– Bosna i Hercegovina je trenutno, zbog neizvršavanja ove obaveze i zastoja koji smo imali u donošenju akcionih planova, stavljena u status neaktivne članice Partnerstva za otvorenu vlast . Na Upravnom odboru inicijative je dat rok Bosni i Hercegovini da se do kraja ove godine svi ovi dokumenti usvoje i da potpuno legitimno i spremno BiH uđe u jednu dobru inicijativu – naglasio je Ćuzulan.


SC analiza: Zašto u Srpskoj nikada nisu uspjele partije sa centralom u Srbiji? | Srpskacafe\nUtorak, 9.07.2019., 15:15 Utorak, 9.07.2019., 15:24\nU prvim, ratnim godinama, neposredno nakon formiranja RS, činilo se da će biti lako i da će Srpska biti idealan teren za formiranje klasičnih filijala partija sa sjedištem u Srbiji. Mada to danas, s obzirom na kasniju ideološku transformaciju Vuka Draškovića, djeluje teško objašnjivo, prvi je Drinu prešao – Srpski pokret obnove. Na vrhuncu rane žestoke nacionalne faze, SPO je višestranačkim izborima 1990. godine uspio da uđe s jednim mandatom u Skupštinu BiH. Vukov kum Vojislav Šešelj je zakasnio za to odmjeravanje snaga, ali je SRS, do potpisivanja Dejtonskog sporazuma, već imala solidnu infrastrukturu u Srpskoj.\nU koaliciji sa SDS-om, radikali 1998. čak dobijaju predsjednika Republike iz sopstvenih redova, Nikolu Poplašena. Međutim, kada je OHR 1999. godine smijenio Poplašena, stranka je počela da klizi ka marginalnom statusu.\nPolitički analitičar Radomir Nešković o ovoj seriji pokušaja govori ne samo na osnovu analize, već i sopstvenog iskustva. Kao svjedok nastojanja niza stranaka iz Srbije da zažive i u RS, Nešković iznosi sud da su dosadašnji dometi skromni, a da su budući izgledi za to slabi.\nAktuelni lideri socijalista sa obje strane Drine… Petar Đokić i Ivica Dačić\nIpak, ovdašnja SP već u vrijeme prvog predsjednika Dragutina Ilića pokazuje koliku-toliku svojeglavost i „nedisciplinu“, što je nastavljeno i tokom liderstva Živka Radišića, da bi poslije Miloševićevog pada s vlasti i potonje smrti u Hagu, odnosi Petra Đokića i Ivice Dačića zaista prerasli u nešto što se može nazvati „partnerstvom na ravnopravnim osnovama“. Tek nedavno, 22. juna ove godine, saopšteno je da je Glavni odbor Socijalističke partije Republike Srpske donio je odluku da se “programski i organizaciono ujedini sa Socijalističkom partijom Srbije”.\nAli, skori rat i svrstavanje žurnalističkog tandema uz SDS potiskuju ovaj projekat u stranu. Zamisao miruje do 1996. godine, kada Ljubiša Savić Mauzer, ratni komandant „Pantera“ i jedna od najuticajnijih figura tek formiranog Demokratskog patriotskog bloka, iz Bijeljine putuje u Beograd da razgovara sa Slobodanom Miloševićevim o podršci kandidaturama Predraga Radića za predsjednika RS i Mladena Ivanića za srpskog člana Predsjedništva BiH na prvim poslijeratnim izborima u Srpskoj i BiH.\nU jednom momentu se čak činilo da treći pobjeđuje tamo gdje se dvojica svađaju, pošto je uoči lokalnih izbora u RS i BiH 2016. manje poznati Ljubiša Aladžić najavio da će sa Nikolom Poplašenom i Mirkom Blagojevićem pokrenuti Jedinstvenu naprednu stranku, okupljajući pod jedan krov ono što je ostalo od ovdašnjih razbijenih SNS-ovaca. To je učinjeno pred prošlogodišnje Opšte izbore, kada je na čelo “ujedinjenih naprednjaka” došao bivši ministar unutrašnjih poslova RS Darko Matijašević.\nIpak, čitava saga je završila u ambijentu u kojem se, očigledno, svi lideri SNS-a u RS neistinito predstavljaju kao Vučićeve „produžene ruke“, imajući u vidu veoma jednostavan razlog. Naime, najmoćniji čovjek u Srbiji nikada o tome nije progovorio ni riječ, niti je ikoga javno ovlastio da bude njegov „tumač“ u RS, bez obzira na mnoštvo onih koji su, bez pardona, širom Srpske postavljali bilborde sa zajedničkim fotografijama sa Vučićem.\nSituacija sa Srpskim saborom „Zavjetnici“, još jednim pokretom sličnog profila, podjednako je misteriozna. Jer, organizacija koju Beogradu vodi bračni par, predsjednik Stefan Stamenkovski i portparol Milica Đurđević, kao jedinog funkcionera povezanog sa RS do sada je eksponirala Nikolu Vujičića, člana Glavnog odbora „Zavjetnika“.\nNizom akcija, od kojih je najveću buru izazvao najavljeni, pa otkazani skup podrške Ratku Mladiću, 11. jula prošle godine, uoči bošnjačke komemoracije u Srebrenici, a još više serijom saopštenja, u opozicionim krugovima u Srpskoj oni su stekli reputaciju „Dodikovih pulena“. Međutim, sa društvenih mreža, „prozvani“ pokret poručuje da ima jednaku distancu prema oba etablirana bloka u RS.\nSve su svemu, ukupan saldo dvoipodecenijskih ambicija stranaka iz Srbije na prostoru RS jeste takav da je uvijek bilo više prašine u vezi s tim, nego mandata u parlamentima, a da se ne govori o ministarskim foteljama.\nRadomir Nešković je skeptičan prema dometima stranaka iz FBiH u RS i smatra njihove šanse još slabijim od onih koje imaju stranke iz Srbije.\n– Etnička distanca u BiH je toliko izražena da uopšte nije realno da oni dobiju značajniji broj glasova u Srpskoj, mimo bošnjačkih i hrvatskih, bez obzira za kakvim personalnim rješenjima posegnuli – kaže Nešković.\nSaša Bižić / SrpskaCafe\nAleksandar VučićsnsdsdsRadomir NeškovićVuk DraškovićZoran ĐinđićVojislav Šešelj\nSanda Utorak, 9.07.2019., 10:10 at 10:10 am\nSDP BiH i NASA stranka imaju sansu da zazive u RS jer su programski prihvatljivi svim normalnim gradjanima koji podrzavaju lijevo orjentirane politicke opcije.


Dudakovic i jos 16 osoba optuzene za zlocine nad Srbima - Naslovi Online\nDudakovic i jos 16 osoba optuzene za zlocine nad Srbima\n12.10.2018 08:35 b92.net\nTuzilastvo BiH podiglo je optuznicu protiv ratnog komandanta 5. korpusa Armije BiH Atifa Dudakovica i jos 16 pripadnika Armije RBiH.\nOni su optuzeni za zlocine protiv covecnosti pocinjene na podrucju opstina Bosanski Petrovac, Kljuc, Bosanska Krupa i Sanski Most i ratni zlocin protiv civilnog stanovnistva na podrucju opstina Bihac i Cazin, saopsteno je iz Tuzilastva BiH.\nOptuzeni se terete za ubistvo vise od 300 osoba srpske nacionalnosti, medju kojima najvise civila, uglavnom starije zivotne dobi, kao i vojnika koji su se predali ili bili zarobljeni i na taj nacin onesposobljeni za borbu.\nTela pojedinih zrtava pronadjena su posle rata i ekshumirana iz vise pojedinacnih i masovnih grobnica, a za delom ubijenih se jos uvek traga.\nDeo optuznice za Atifa Dudakovica se odnosi na ratne zlocine pocinjene nad zrtavama bosnjacke nacionalnosti, pripadnicima i pristalicama nekadasnje Autonomne pokrajine Zapadna Bosna, za vreme sukoba u Cazinskoj Krajini izmedju Armije BiH i vojnika lojalanih Fikretu Abdicu.\nTuzilastvo ce, kako se navodi u saostenju, optuzbu dokazivati pozivanjem 447 svedoka i sest strucnih vestaka, kao i prilaganjem vise od 1100 dokaznih materijala.\nOptuznica je prosledjena Sudu BiH na potvrdjivanje.